
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 1524 

31 Δεκεμβρίου 2013 


ΥΠΟΥΡΓΕΙΟ 

ΠΑΙΔΕΙΑΣ ΚΑΙ ΘΡΗΣ ΚΕΥΜΑΤΩΝ 

Αριθμ. 30/2013 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ, άρθρο 5 του Π.Δ. 160/2008 και άρθρου του 
ν. 3900/2010). 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας (Ο Πρόεδρος του 
Συμβουλίου της Επικράτειας και οι αρχαιότεροι Αντι¬ 
πρόεδροι είχαν κώλυμα), ως Πρόεδρο, Ιωάννα Πετρο- 
πούλου, Αρεοπαγίτη, Δ. Καββαδία - Κωνσταντάρα, Σύμ¬ 
βουλο του Ελεγκτικού Συνεδρίου (Ο Δημήτριος Πέππας, 
Σύμβουλος του Ελεγκτικού Συνεδρίου, τακτικό μέλος, 
είχε κώλυμα), Κων/νο Ρέμελη, Πρύτανη του Δημοκρίτειου 
Πανεπιστημίου Θράκης και Αστέριο Δουκουδάκη, Αντι- 
πρύτανη του Πανεπιστημίου Αθηνών, ως μέλη. 

Συνήλθε σε δημόσια συνεδρίαση στις 10 Ιουνίου 2013, 
ημέρα Δευτέρα και ώρα 14.00 με παρόντα τον αναπλη¬ 
ρωτή Γραμματέα του Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γραμματέας του Συμβουλίου, Προϊσταμέ- 
νη της Διεύθυνσης της Γ ραμματείας του Συμβουλίου της 
Επικράτειας, είχε κώλυμα). Αντικείμενο της συνεδρίασης 
ήταν η εκδίκαση, μετά την παραπεμπτική σε δημόσια 
ακρόαση 4/2013 απόφαση του Συμβουλίου τούτου, της 
πειθαρχικής αγωγής που έχει ασκηθεί από τον Πρύτανη 
του Πανεπιστημίου Αθηνών κατά του Ιωάννη Σταμίρη, 
Καθηγητή του Τμήματος Φυσικής Αγωγής και Αθλη¬ 
τισμού του Πανεπιστημίου Αθηνών, ο οποίος κλήθηκε 
νόμιμα και παραστάθηκε αυτοπροσώπως και με τον 
πληρεξούσιο δικηγόρο του Στέλιο Ποταμίτη (Α.Μ. 3632 
ΔΣΑ) που τον διόρισε στο ακροατήριο. 

Αφού 1) άκουσε την εισηγήτρια της υποθέσεως Ιωάννα 
Πετροπούλου, Αρεοπαγίτη η οποία διάβασε την 4/2013 
απόφαση του Συμβουλίου τούτου, τον εγκαλούμενο και 
τον δικηγόρο του, οι οποίοι αντέκρουσαν την πειθαρχική 
αγωγή (βλ. ταυτάριθμο Πρακτικό συνεδριάσεως) και 
2) μελέτησε όλα τα στοιχεία του φακέλου, μεταξύ των 
οποίων και το με αριθμό πρωτοκόλλου 129/12-6-2013 
εμπρόθεσμα υποβληθέν (μετά τη χορήγηση σχετικής 
προθεσμίας κατά τη συνεδρίαση) απολογητικό υπόμνη¬ 
μα του εγκαλουμένου 


ΣΚΕΦΘΗΚΕ ΚΑΤΑ ΤΟ ΝΟΜΟ 

Επειδή εναντίον του εγκαλουμένου καθηγητή του Τμή¬ 
ματος Φυσικής αγωγής και αθλητισμού Ιωάννη Σταμίρη 
του Εμμανουήλ, ασκήθηκε από τον Πρύτανη του Πανεπι¬ 
στημίου Αθηνών η από 21.6.2011 πειθαρχική αγωγή για το 
πειθαρχικό παράπτωμα που αναφέρεται σ’ αυτή και του 
αποδίδεται με το 5187/22.6.20411 παραπεμπτήριο έγγρα¬ 
φο του ως άνω Πρύτανη και ειδικότερα, για παράβαση 
του υπηρεσιακού καθήκοντος διότι με την ιδιότητα του 
μέλους της Τριμελούς Εισηγητικής Επιτροπής για την 
πλήρωση μίας θέσης ΔΕΠ στη βαθμίδα αναπληρωτή κα¬ 
θηγητή στο γνωστικό αντικείμενο «Φιλοσοφία του αθλη¬ 
τισμού» υπέγραψε την αντίστοιχη εισηγητική έκθεση, 
με βάση την οποία ο υποψήφιος για την εν λόγω θέση 
Ιωάννης Γκιόσος, διέθετε συνολική διδακτική εμπειρία 
στο ΤΕΦΑΑ (βάσει του Π.Δ. 407/1980) οκτώ (8) ετών, ενώ 
αντιθέτως, από τα επίσημα στοιχεία του ΤΕΦΑΑ, αλλά 
και τις σχετικές βεβαιώσεις που υπέβαλε ο υποψήφιος 
προκύπτει συνολική εμπειρία τεσσάρων (4) ετών. 

Επειδή κατ’ άρθρο 113 Ν. 3528/2007 (Κώδικας Δημοσίων 
Πολ. Διοικ. Υπαλλήλων και Υπαλλ. Ν.Π.Δ.Δ.) «ο υπάλληλος, 
ο οποίος απώλεσε την υπαλληλική ιδιότητα με οποιον- 
δήποτε τρόπο δεν διώκεται πειθαρχικώς, η πειθαρχική 
όμως διαδικασία η οποία τυχόν έχει αρχίσει, συνεχίζεται 
και μετά τη λύση της υπαλληλικής σχέσης με εξαίρεση 
την περίπτωση του θανάτου» και κατ’ άρθρο 156 παρ. 
1 ίδιου πιο πάνω νόμου «η υπαλληλική σχέση λύεται 
με απόφαση του οικείου Υπουργού ή του μονομελούς 
οργάνου διοίκησης του νομικού προσώπου δημοσίου δι¬ 
καίου και αν δεν υπάρχει, του προέδρου του συλλογικού 
οργάνου διοίκησης των νομικών προσώπων δημοσίου 
δικαίου, περίληψη της οποίας δημοσιεύεται στην Εφη¬ 
μερίδα της Κυβερνήσεως». Ειδικότερα όσον αφορά την 
κρινόμενη υπόθεση με την υπ’ αριθμ. 2100/5.5.2011 πράξη 
του πρύτανη του Εθνικού Καποδιστριακού Πανεπιστημί¬ 
ου Αθηνών, η οποία εκδόθηκε σύμφωνα με τη διάταξη 
του άρθρου 45 του Ν. 2413/1996 και δημοσιεύθηκε στο 
υπ’ αριθμ. 382/16.6.2011 τεύχ. Γ' ΦΕΚ, διαπιστώνεται η 
αυτοδίκαιη αποχώρηση του εγκαλούμενου από την υπη¬ 
ρεσία λόγω συμπληρώσεως του ορίου ηλικίας από τη 
θέση του καθηγητή στο Τμήμα της Επιστήμης Φυσικής 
αγωγής και αθλητισμού, του Πανεπιστημίου Αθηνών την 
31.8.2011. Παρότι δε η ως ανωτέρω πράξη για αυτοδίκαιη 
αποχώρηση του εγκαλούμενου από την υπηρεσία δημο¬ 
σιεύθηκε σε χρόνο (16.6.2011) προγενέστερο εκείνου της 

άσκησης της πειθαρχικής σε βάρος του διώξεως με το 
5187/22.6.2011 παραπεμπτήριο έγγραφο του ως άνω πρύ¬ 
τανη, η αυτοδίκαιη αποχώρηση του από την υπηρεσία 
ανάγεται σε χρόνο μεταγενέστερο αυτής (31.8.2011) και 
συνεπώς, νομίμως ασκήθηκε η πειθαρχική σε βάρος του 
δίωξη και συνεχίζεται η παρούσα πειθαρχική διαδικασία 
κατ’ ανάλογη εφαρμογή των διατάξεων των άρθρων 113 
και 156 παρ. 1 του ν. 3528/2007 που προπαρατέθηκαν. 

Επειδή κατ’ άρθρο 14 παρ. 1 Ν. 1268/1982 «Προϋπόθεση 
για εκλογή σε θέση ΔΕΠ είναι η κατοχή διδακτορικού 
διπλώματος. Η διαπίστωση της συνάφειας της διδακτο¬ 
ρικής διατριβής του όλου ερευνητικού ή επιστημονικού 
εν γένει έργου των υποψηφίων με το γνωστικό αντι¬ 
κείμενο της υπό πλήρωση θέσης ΔΕΠ αποτελεί ευθύνη 
κατ’ αρχήν μεν της Τριμελούς Εισηγητικής Επιτροπής, 
τελικώς δε του ίδιου του εκλεκτορικού σώματος» ενώ, 
κατά την παρ. 4 ίδιου άρθρου «Για την εκλογή ή εξέλι¬ 
ξη σε θέση αναπληρωτή καθηγητή απαιτούνται I) του¬ 
λάχιστον τέσσερα χρόνια αυτοδύναμης διδασκαλίας 
μετά την απόκτηση του διδακτορικού διπλώματος στο 
γνωστικό αντικείμενο τον Τομέα ή τουλάχιστον τέσ¬ 
σερα χρόνια εργασίας σε αναγνωρισμένα ερευνητικά 
κέντρα της χώρας ή της αλλοδαπής ή αναγνωρισμένο 
επαγγελματικό έργο σε σχετικό επιστημονικό πεδίο ή 
συνδυασμός των παραπάνω. II) Πρωτότυπες δημοσιεύ¬ 
σεις σε επιστημονικά περιοδικά από τις οποίες ένας 
αριθμός πρέπει να είναι αυτοδύναμες ή πρωτότυπες 
επιστημονικές μονογραφίες...». 

Επειδή κατ’ άρθρο 23 παρ. 1 Π.Δ. 160/2008 πειθαρχικά 
παραπτώματα για τα μέλη ΔΕΠ ή Ε.Π., Ε.Ε.ΔΙ.Π. ή Ε.ΔΙ.Π., 
ή Ε.Τ.Ε.Π. και το λοιπό βοηθητικό και έκτακτο διδακτικό 
- εκπαιδευτικό προσωπικό των Α.Ε.Ι., καθώς και για τους 
προπτυχιακούς και μεταπτυχιακούς φοιτητές ή σπουδα¬ 
στές και υποψηφίους διδάκτορες συνιστούν η παραβίαση 
των κειμένων διατάξεων της νομοθεσίας για τα Α.Ε.Ι., η 
παραβίαση των αποφάσεων των οργάνων του ιδρύματος 
και η παραβίαση των κανόνων συμπεριφοράς που πρέπει 
να επιδεικνύουν τα μέλη της ακαδημαϊκής κοινότητας, 
ώστε να μην διαταράσσεται η δημοκρατική λειτουργία 
και να μην θίγεται το κύρος του Α.Ε.Ι. και των λειτουργών 
του. Πειθαρχικά παραπτώματα συνιστούν ιδίως: α)..., β) 
..., γ) ..., δ) η επίδειξη συμπεριφοράς που κατ’ ανάλογη 
εφαρμογή του άρθρου 107 του Υπαλληλικού Κώδικα (ν. 
3527/2007 Α' 26) όπως εκάστοτε ισχύει, συνιστά πει¬ 
θαρχικό παράπτωμα για τους δημοσίους, υπαλλήλους. 
Κατά δε τη διάταξη του άρθρου 107 παρ. 1 του ως άνω 
κώδικα (ν. 3528/2007) πειθαρχικά παραπτώματα είναι 

α).β) κάθε παράβαση υπαλληλικού καθήκοντος που 

προσδιορίζεται από τις υποχρεώσεις που επιβάλλουν 
στον υπάλληλο οι κείμενες διατάξεις, εντολές ή οδηγίες 
... ιθ) η σύνταξη μεροληπτικής έκθεσης αξιολόγησης. 

Επειδή από την από 12.12.2011 ανωμοτί εξέταση του 
εγκαλούμενου, το από 12.12.2011 υπόμνημα, τις από 
1.8.2011 έγγραφες αυτού εξηγήσεις - υπόμνημα ενώ¬ 
πιον του Εισαγγελέως Πρωτοδικών Αθηνών και από 
όλα ανεξαιρέτως τα έγγραφα που υπάρχουν στην πει¬ 
θαρχική δικογραφία προέκυψαν κατά την κρίση του 
Συμβουλίου τ' ακόλουθα: Ο εγκαλούμενος κατείχε τη 
θέση του καθηγητή του Τομέα Θεωρητικών Επιστημών 
του ΤΕΦΑΑ Αθηνών μέχρι 31.8.2011 οπότε και αποχώ¬ 
ρησε της υπηρεσίας ως συμπληρώσας το προβλεπό- 
μενο υπό του Νόμου όριον ηλικίας. Η ορισθείσα από 
το Εκλεκτορικό Σώμα Τριμελής Εισηγητική Επιτροπή 


για την πλήρωση μίας θέσεως ΔΕΠ βαθμίδας αναπλη¬ 
ρωτή καθηγητή στο γνωστικό αντικείμενο «Φιλοσοφία 
του αθλητισμού» για την οποία υποψηφιότητα είχαν 
θέσει οι α) Γογγάκη Κωνσταντίνο και β) Γκιόσος Ιω¬ 
άννης, στην οποία μετείχε ως μέλος ο εγκαλούμενος 
καθηγητής, συνέταξε την 1006/24.3.2010 εισηγητική έκ¬ 
θεση βάσει της οποίας προτάθηκε ομόφωνα για την 
κατάληψη της εν λόγω θέσεως ο υποψήφιος Γκιόσος 
Ιωάννης. Κατά την παρουσίαση - καταγραφή των προ¬ 
σόντων του ως άνω υποψηφίου η Επιτροπή κατέγραψε 
μεταξύ των άλλων και τη διδακτική του εμπειρία ως 
ακολούθως: Αυτοδύναμη διδασκαλία σε Πανεπιστήμιο: 
Τρία έτη διδασκαλίας Ολυμπιακής παιδείας (2000-2001, 
2004-2005 και 2005-2006) στο ΤΕΦΑΑ Πανεπιστημίου 
Αθηνών με Π.Δ. 407/1980 στη βαθμίδα του Λέκτορα. 
Τρία έτη διδασκαλίας Ιστορίας Φυσικής Αγωγής (1999- 
2000. 2002-2003, 2003-2004) στο ΤΕΦΑΑ Πανεπιστημίου 
Αθηνών με Π.Δ. 407/1980 στη βαθμίδα του Λέκτορα. 
Ένα έτος διδασκαλίας της Ολυμπιακής παιδείας και της 
Ιστορίας της Φυσικής Αγωγής (1998-1999) στο ΤΕΦΑΑ 
Πανεπιστημίου Αθηνών με Π.Δ. 407/1980 στη βαθμίδα 
του Λέκτορα. Ένα έτος διδασκαλίας ποδοσφαίρισης 
(2001-2002) στο ΤΕΦΑΑ Πανεπιστημίου Αθηνών με Π.Δ. 
407/1980 στη βαθμίδα του Λέκτορα, ήτοι συνολική δι¬ 
δακτική εμπειρία στο ΤΕΦΑΑ, με βάση τις διατάξεις 
του π.δ. 407/1980 οκτώ (8) ετών. Ωστόσο, σύμφωνα με 
την από Μάίου 2011 έκθεση επιθεώρησης ελέγχου του 
Σώματος Επιθεωρητών - Ελεγκτών Δημόσιας Διοίκησης 
Κωνσταντίνου Κοκολαντωνάκη και Παγώνας Βαρότση 
Ζορμπά, ο παραπάνω με την αίτηση που κατέθεσε στη 
Γραμματεία του ΤΕΦΑΑ, υπέβαλε αποφάσεις του Πρύ¬ 
τανη για την πρόσληψη του στο Τμήμα με σύμβαση 
εργασίας βάσει του Π.Δ. 407/1980, μόνον για τα παρα¬ 
κάτω χρονικά διαστήματα: Α) Εαρινό εξάμηνο 1999-2000, 
Β) Εαρινό εξάμηνο 2000-2001, Γ) Χειμερινό εξάμηνο 2001- 
2002, Δ) Ακαδημαϊκό έτος 2002-2003, Ε) Εαρινό εξάμηνο 

2003- 2004, Στ) Εαρινό εξάμηνο 2004-2005 και Ζ) Εαρινό 
εξάμηνο 2005-2006, όπως άλλωστε προκύπτει και από 
το με αριθμ. πρωτ. 466/28.11.2011 έγγραφο του ΤΕΦΑΑ, 
σύμφωνα με τα αναφερόμενα στο οποίο, ο προαναφερ- 
θείς καθηγητής Γκιόσος Ιωάννης, δίδαξε στο ΤΕΦΑΑ με 
σύμβαση του Π.Δ. 407/1980, τα ως κατωτέρω χρονικά δι¬ 
αστήματα: 1) Το εαρινό εξάμηνο του ακαδημαϊκού έτους 
1999-2000, το μάθημα «Ιστορία Φυσικής Αγωγής». 2) Το 
εαρινό εξάμηνο του ακαδημαϊκού έτους 2000-2001, τα 
μαθήματα «Ειδικά Θέματα Ολυμπισμού» και «Αθλητική 
Ολυμπιακή Παιδεία». 3) Το χειμερινό εξάμηνο του ακα¬ 
δημαϊκού έτους 2001-2002 το μάθημα «Ποδοσφαίριση». 
4) Το ακαδημαϊκό έτος 2002-2003, το μάθημα «Ιστορία 
Φυσικής Αγωγής». 5) Το εαρινό εξάμηνο του ακαδη¬ 
μαϊκού έτους 2003-2004, το μάθημα «Ιστορία Φυσικής 
Αγωγής». 6) Το εαρινό εξάμηνο του ακαδημαϊκού έτους 

2004- 2005, το μάθημα «Ολυμπιακή Παιδεία και Αθλητική 
Ηθική». 7) Το εαρινό εξάμηνο του ακαδημαϊκού έτους 

2005- 2006, το μάθημα «Ιστορία Φυσικής Αγωγής», ήτοι 
για συνολικό χρόνο τεσσάρων (4) ετών έναντι οκτώ (8) 
ετών που αναφέρεται στην ΕισηγητικήΈκθεση. Συνεπώς, 
η καταγραφή της διδακτικής εμπειρίας του ανωτέρω 
υποψηφίου από την οικεία εισηγητική επιτροπή, της 
οποίας ο εγκαλούμενος ήταν μέλος, ήταν εσφαλμένη. 

Τα όσα δε ο εγκαλούμενος υποστηρίζει στο από 
8.6.2013 απολογητικό αυτού υπόμνημα ενώπιον του 
συμβουλίου τούτου αναφορικά με την παραβίαση από 

τον Πρύτανη του Πανεπιστημίου Αθηνών της τηρητέας 
διαδικασίας κατά τα άρθρα 327 και 328 του Ν.5343/1932 
για την ασκηθείσα σε βάρος του πειθαρχική δίωξη από 
τον Πρύτανη του Πανεπιστημίου Αθηνών και ειδικότερα, 
της υποχρεώσεως του όπως προ της ασκήσεως αυτής 
α) κοινοποιήσει σ’ αυτόν την υπ’ αριθμ. 346/Α/2011 έκθε¬ 
ση επιθεώρησης ελέγχου του Σώματος Επιθεωρητών- 
Ελεγκτών Δημόσιας Διοίκησης και β) καλέσει αυτόν 
σε απολογία, στερούνται βασιμότητας καθώς με τις 
διατάξεις των ως ανωτέρω άρθρων (327 και 328 του 
Ν. 5343/1932) και του άρθρου 7 παρ. 1 του Ν. 249/1975 
δεν θεσμοθετούνται ομοίου περιεχομένου με τις προ- 
εκτεθείσες, υποχρεώσεις για τον ασκήσαντα την πει¬ 
θαρχική δίωξη. 

Κατ' ακολουθίαν όλων των ανωτέρω, το Συμβούλιο τού¬ 
το άγεται στην κρίση, κατά την πλειοψηφούσα γνώμη, ότι 
ο εγκαλούμενος με την προπεριγραφείσα συμπεριφορά 
του παρέβη από πρόθεση το υπηρεσιακό του καθήκον 
και τέλεσε το αποδιδόμενο σ' αυτόν με την αναφερόμενη 
στην αρχή της παρούσας πειθαρχική αγωγή πειθαρχικό 
παράπτωμα, χωρίς να ασκεί επιρροή η τυχόν επίπτωση 
ή μη του εν λόγω υπολογισμού της προϋπηρεσίας στην 
έκβαση της διαδικασίας πληρώσεως της θέσεως, αφού, 
πάντως, το περιστατικό αυτό ήταν, από τη φύση του, 
ικανό να προκαλέσει σύγχυση στο εκλεκτορικό σώμα. 
Κατά τη μειοψηφούσα γνώμη του Συμβουλίου ήτοι τα 
μέλη Δέσποινα Καββαδία-Κωνσταντάρα, Σύμβουλο του 
Ελεγκτικού Συνεδρίου και Κωνσταντίνο Ρέμελη Πρύτα¬ 
νη του Πανεπιστημίου Θράκης, ο εγκαλούμενος τέλεσε 
το αποδιδόμενο σ’ αυτόν πειθαρχικό παράπτωμα από 
αμέλεια. Πρέπει επομένως, ενόψει του είδους του πα¬ 
ραπτώματος αυτού, των συνθηκών κάτω από τις οποίες 
το τέλεσε, δεδομένου ότι ο υποψήφιος για την πλήρωση 
της θέσης του Αναπληρωτή Καθηγητή στο αντικείμενο 
της «Φιλοσοφίας του Αθλητισμού» Ιωάννης Γκιόσος προ- 
σλήφθηκε στο ΤΕΦΑΑ για την παροχή διδακτικού έργου, 
με σύμβαση εργασίας ιδιωτικού δικαίου βάσει του ΠΔ/ 
τος 407/1980 η διάρκεια της οποίας, κατ’ άρθρο 5 παρ. 
2 αυτού καθορίζεται μέχρι ενός πανεπιστημιακού έτους 
δυναμένη να ανανεωθεί ή παραταθεί, ήτοι με σύμβαση 
εργασίας ορισμένου χρόνου η συνολική διάρκεια του 
οποίου ευχερώς ηδύνατο να συνυπολογισθεί βάσει των 
οικείων δικαιολογητικών του ως ανωτέρω υποψηφίου, 
και της όλης προσωπικότητας του εγκαλούμενου ως εκ¬ 
παιδευτικού λειτουργού της ανωτάτης βαθμίδας εκπαί¬ 
δευσης, να του επιβληθεί ως ανάλογη πειθαρχική ποινή 
κατά την πλειοψηφούσα γνώμη του Συμβουλίου εκείνη 
της επίπληξης, κατά συνεκτίμηση του γεγονότος ότι το 
αποδιδόμενο παράπτωμα τελέσθηκε από τον εγκαλού- 
ντα με την ιδιότητα του ως μέλους τριμελούς επιτροπής. 

Η μειοψηφούσα γνώμη του Συμβουλίου ήτοι τα μέλη 
Δέσποινα Καββαδία - Κωνσταντάρα, Σύμβουλος του 
Ελεγκτικού Συνεδρίου και Κωνσταντίνος Ρέμελης Πρύ¬ 
τανης του Πανεπιστημίου Θράκης διατύπωσαν την 
άποψη ότι: Η παράβαση του υπηρεσιακού καθήκοντος 
του εγκαλουμένου, υπό τις συνθήκες υπό τις οποίες 
έλαβε χώρα, δεδομένου ότι αυτός ήταν απλό μέλος της 
Τριμελούς Εισηγητικής Επιτροπής, δεν αποδίδεται σε 
πρόθεση. Περαιτέρω και δεδομένου ότι δεν προκύπτει 
ούτε και η πλειοψηφούσα γνώμη αναφέρει ότι λόγω της 
παράβασης του εγκαλουμένου εβλάβη άλλος υποψήφι¬ 
ος, δεν πρέπει να επιβληθεί ποινή στον εγκαλούμενο. Η 
γνώμη όμως αυτή δεν εκράτησε. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι ο εγκαλούμενος Ιωάννης Σταμίρης, 
Καθηγητής του Τμήματος Φυσικής Αγωγής και Αθλη¬ 
τισμού του Εθνικού και Καποδιστριακού Πανεπιστημί¬ 
ου Αθηνών τέλεσε το πειθαρχικό παράπτωμα που του 
αποδίδεται με την υπ' αριθμ. 4/2013 απόφαση του πει¬ 
θαρχικού αυτού Συμβουλίου. Και 

Επιβάλλει σ’ αυτόν κατά πλειοψηφία την πειθαρχική 
ποινή της επίπληξης. 

Κρίθηκε και αποφασίστηκε στις 14 Ιουνίου 2013 στην 
Αθήνα και η απόφαση απαγγέλθηκε σε δημόσια συνε¬ 
δρίαση στις 14 Οκτωβρίου 2013. 

Ο Πρόεδρος 
ΑΘ. ΡΑΝΤΟΣ 
Ο Γραμματέας 

ΙΩΝ. ΜΗΤΡΟΤΑΣΙΟΣ 

-♦- 

Αριθμ. 28/2013 

Το Πειθαρχικό Συμβούλιο των μελών του Δ.Ξ.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ, άρθρο 5 του Π.Δ. 160/2008 και άρθρο 65 του 
ν. 3900/2010) 

Αποτελούμενο από τους Αθανάσιο Ρόντο, Αντιπρόε¬ 
δρο του Συμβουλίου της Επικράτειας (Ο Πρόεδρος του 
Συμβουλίου της Επικράτειας και οι αρχαιότεροι Αντι¬ 
πρόεδροι είχαν κώλυμα), ως Πρόεδρο, Αργύριο Σταυρά- 
κη, Αρεοπαγίτη, Δ. Καββαδία - Κωνσταντάρα, Σύμβουλο 
του Ελεγκτικού Συνεδρίου (Ο Δημήτριος Πέππας, Σύμ¬ 
βουλος του Ελεγκτικού Συνεδρίου, τακτικό μέλος, είχε 
κώλυμα), Κων/νο Ρέμελη, Πρύτανη του Δημοκρίτειου 
Πανεπιστημίου Θράκης και Αστέριο Δουκουδάκη, Αντι- 
πρύτανη του Πανεπιστημίου Αθηνών, ως μέλη. 

Συνήλθε σε δημόσια συνεδρίαση στις 10 Ιουνίου 2013, 
ημέρα Δευτέρα και ώρα 14.00,- με παρόντα τον αναπλη¬ 
ρωτή Γραμματέα του Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γ ραμματέας του Συμβουλίου, Προϊσταμέ- 
νη της Διεύθυνσης της Γ ραμματείας του Συμβουλίου της 
Επικράτειας, είχε κώλυμα). Αντικείμενο της συνεδρίασης 
ήταν η συνεκδίκαση, μετά την παραπεμπτική σε δημόσια 
ακρόαση 16-20/2012 απόφαση του Συμβουλίου τούτου, 
των πειθαρχικών αγωγών που έχουν ασκηθεί από τον 
Πρύτανη του Πανεπιστημίου Αθηνών κατά των 1. Δη- 
μητρίου Χατζηχαριστού, 2. Σπυρίδωνα Αθανασόπουλου, 
3. Γεωργίου Γεωργιάδη, 4. Θεοδώρου Πλατάνου και 5. 
Νικολάου Μπεργελέ, Καθηγητών του Τμήματος Επιστή¬ 
μης Φυσικής Αγωγής και Αθλητισμού του Πανεπιστημίου 
Αθηνών, οι οποίοι κλήθηκαν νόμιμα και παραστάθηκαν 
αυτοπροσώπως και με την πληρεξούσια δικηγόρο τους 
Ελένη Καυμενάκη (Α.Μ. 20676 ΔΣΑ που την διόρισαν 
στο ακροατήριο. 

Αφού 1) άκουσε τον εισηγητή της υποθέσεως Αργύριο 
Σταυράκη, Αρεοπαγίτη, ο οποίος διάβασε την 16-20/2012 
απόφαση του Συμβουλίου τούτου, τους εγκαλούμενους 
και την δικηγόρο τους, οι οποίοι αντέκρουσαν το κατη¬ 
γορητήριο (βλ. ταυτάριθμο Πρακτικό συνεδριάσεως) και 
2) μελέτησε όλα τα στοιχεία του φακέλου, 

Σκέφθηκε κατά το νόμο 

1. Εναντίον ων εγκαλουμένων καθηγητών του ΤΕΦΑΑ 

1. Δημητρίου Χατζηχαριστού, 2. Σπυρίδωνα Αθανασό- 

πουλου, 3. Γεωργίου - Γεωργιάδη, 4. Θεοδώρου Πλα¬ 
τάνου και 5. Νικολάου Μπεργελέ ασκήθηκε πειθαρχική 
αγωγή από τον Πρύτανη του Εθνικού και Καποδιστρια- 
κου Πανεπιστημίου Αθηνών για παράβαση του υπηρε¬ 
σιακού τους καθήκοντος [αρθρ. 326 ν. 5343/1932 και 6 ν. 
249/1976), μετά την υπ’ αριθμ. 346/Α/2011 έκθεση επιθεώ¬ 
ρησης - ελέγχου του Σώματος Επιθεωρητών- Εισηγητών 
Δημόσιας Διοίκησης (στο εξής :Έκθεση Επιθεώρησης), 
την οποία (παράβαση) συνιστουν τα αναφερόμενα στην 
πειθαρχική αγωγή και κατωτέρω μερικότερα πειθαρχικά 
παραπτώματα. Για τα παραπτώματα αυτά διεξήχθη από 
τον ορισθέντα κατά νόμον εισηγητή η δέουσα εξέταση, 
μετά την περάτωση της οποίας υποβλήθηκε η δικο¬ 
γραφία στο παρόν Συμβούλιο, με τη σχετική έγγραφη 
πρόταση του Εισηγητή. Το Συμβούλιο με την υπ’ αριθμ. 
16-20/2012 απόφαση του και αφού έκρινε ότι λόγω της 
συνάφειας των υποθέσεων πρέπει αυτές να συνεκδι- 
κασθούν και να εκδοθεί ενιαία επ’ αυτών απόφαση, δι¬ 
έταξε την κλήτευση των εγκαλουμένων ενώπιον του 
προκειμένου οι τελευταίοι να απολογηθούν, γραπτώς 
ή προφορικώς, για τα αποδιδόμενα σ' αυτούς πειθαρ¬ 
χικά παραπτώματα, προσδιορίστηκε δε προς τούτο η 
αναφερόμενη στην αρχή της παρούσης δικάσιμος, κατά 
την οποία οι εγκαλούμενοι παραστάθηκαν ως ανωτέρω. 

II. Πειθαρχική αγωγή καθ’ όλων των διωκομένων κα¬ 
θηγητών. 

1. Εναντίον όλων των ανωτέρω καθηγητών ασκήθηκε 
πειθαρχική αγωγή για το προαναφερθέν πειθαρχικό 
παράπτωμα της παράβασης του υπηρεσιακού τους 
καθήκοντος, συνισταμένης, ειδικότερα, στο ότι οι διω¬ 
κόμενοι καθηγητές, ως μέλη, ο εξ αυτών δε Γ. Γεωργι- 
άδης ως Πρόεδρος, του Δ.Σ. του Τμήματος Επιστήμης 
Φυσικής Αγωγής και Αθλητισμού (ΤΕΦΑΑ), ψήφισαν υπέρ 
της συγκρότησης Τριμελών Επιτροπών επανεξέτασης 
των φοιτητών Β.Γ. και Β.Ι. για την επανεξέταση τους 
στα μαθήματα «Θεωρία της Αθλητικής Προπόνησης» 
και «Φιλοσοφία του Αθλητισμού», αντίστοιχα, χωρίς να 
εξετάσουν εάν πληρούνται οι νόμιμες, κατά το άρθρο 
9 παρ. 8 του ν. 2083/1992, προϋποθέσεις. 

2. Κατά το άρθρο 9 παρ. 8 του ν. 2083/1992 «Αν ο 
φοιτητής αποτύχει τουλάχιστον τέσσερις φορές σε 
εξετάσεις οποιουδήποτε μαθήματος, το Δ.Σ. του Τμή¬ 
ματος μπορεί ύστερα από αίτηση του και λαμβάνοντας 
υπόψη τυχόν πρόσθετες προϋποθέσεις, που προβλέπο- 
νται στον εσωτερικό κανονισμό του τμήματος, να ορίσει 
τριμελή επιτροπή επανεξέτασης στην οποία συμμετέχει 
υποχρεωτικά και ο εξεταστής». Εν προκειμένω, από τα 
στοιχεία της δικογραφίας και ειδικότερα τα έγγραφα, 
μεταξύ των οποίων και η ρηθείσα υπ’ αριθμ. 346/2011 
Έκθεση Επιθεώρησης, τις ένορκες βεβαιώσεις που προ¬ 
σκόμισαν και επικαλέστηκαν οι εγκαλούμενοι για την 
υπεράσπιση τους, τα απολογητικά υπομνήματα των 
τελευταίων και την ενώπιον του Συμβουλίου απολο¬ 
γία τους, προκύπτουν, κατά την κρίση του Συμβουλίου, 
τα ακόλουθα : Την 22.9.2009 εισήχθησαν για συζήτη¬ 
ση στο Δ.Σ. του ΤΕΦΑΑ οι ταυθήμερες αιτήσεις των 
φοιτητών Β.Γ. και Β.Ι. για την επανεξέταση τους, κατά 
την προρρηθείσα διάταξη του άρθρου 9 παρ. 8 του ν. 
2083/1992, στα μαθήματα «Φιλοσοφία του Αθλητισμού» 
και «Θεωρία της Αθλητικής Προπόνησης», αντίστοιχα, 
για τον λόγο ότι είχαν αποτύχει ήδη τέσσερις φορές 
στις σχετικές εξετάσεις. Το Δ.Σ. του Τμήματος, υπό 
την προαναφερθείσα σύνθεση του (διωκόμενοι καθη¬ 


γητές με Πρόεδρο τον εξ αυτών Γ. Γεωργιάδη), μετά 
την εξέταση των αιτήσεων και των λοιπών στοιχείων 
δέχθηκε τις αιτήσεις των φοιτητών και προέβη στον ορι¬ 
σμό των αντίστοιχων Επιτροπών Επανεξέτασης, όπως 
αναφέρονται στην Έκθεση Επιθεώρησης, οι οποίες και 
διενήργησαν την επανεξέταση, του μεν φοιτητή Β.Γ. 
την 24.9.2009, του δε φοιτητή Β.Ι. την 13.10.2009. Κατά 
τις εξετάσεις αυτές δεν παρέστησαν οι εκ των μελών 
των Επιτροπών, αντίστοιχα, καθηγήτρια Κ. Γογγάκη και 
καθηγητής Στ. Τζιωρτζής, διδάσκοντες τα αντίστοιχα 
μαθήματα, ισχυριζόμενοι ότι οι υπό επανεξέταση φοιτη¬ 
τές δεν είχαν μετάσχει ήδη ανεπιτυχώς τέσσερις του¬ 
λάχιστον φορές στις εξετάσεις των μαθημάτων τους 
και έτσι δεν επληρούντο οι όροι του νόμου (αρθρ. 9 
παρ. 8 ν. 2083/92) για τη συγκρότηση των Επιτροπών 
επανεξέτασης. Όπως διαλαμβάνεται και στην Έκθεση 
Επιθεώρησης, στο υπ’ αριθμ. 106/14.9.10 έγγραφο της 
Προϊσταμένης της Γραμματείας του ΤΕΦΑΑ, το οποίο 
επικαλούνται και οι διωκόμενοι καθηγητές, αναφέρεται 
ότι σύμφωνα με τα τηρούμενα στη Γραμματεία στοιχεία 
ο φοιτητής που βρισκόταν στο 4ο έτος σπουδών, είχε 
εξετασθεί στο μάθημα «Φιλοσοφία του Αθλητισμού» 
εκτός από τις εξεταστικές περιόδους των μηνών Ιουνίου 
και Σεπτεμβρίου 1998 και Ιουνίου 2009, που προκύπτουν 
από τα αντίγραφα των βαθμολογικών καταστάσεων, και 
την περίοδο του μηνός Φεβρουάριου 2009, εξέταση η 
οποία, λόγω της αναφερόμενης παρατυπίας, δεν υπήρχε 
στις επίσημες καταστάσεις βαθμολογίας και την οποία 
όμως γνώριζε η καθηγήτρια Γ ογγάκη από τον σχετικό 
φάκελο. Στην ίδια Έκθεση Επιθεωρήσεως αναφέρεται 
επίσης ότι βάσει των καταστάσεων βαθμολογίας που η 
Γ ραμματεία του ΤΕΦΑΑ απέστειλε στο ΣΕΕΔΔ, ο φοι¬ 
τητής Β.Ι. (δεύτερος) εμφανίζεται ότι εξετάστηκε στο 
μάθημα «Θεωρία Αθλητικής Προπόνησης» στις εξετα¬ 
στικές περιόδους των μηνών Ιουνίου 2006, Ιουνίου 2007, 
Φεβρουάριου 2009 και Ιουνίου 2009, με την παρατήρηση 
ότι στην κατάσταση βαθμολογίας μηνός Φεβρουάριου 
2009 δεν υπάρχει υπογραφή του διδάσκοντος καθη¬ 
γητή Στ. Τζιωρτζή. Την έλλειψη της υπογραφής αυτής 
οι εγκαλούμενοι δεν τη θεώρησαν ως ουσιώδη και τη 
σχετική αμφισβήτηση της εξέτασης από τον καθηγητή 
Τζιωρτζή ως βάσιμη, τασσόμενοι υπέρ των απόψεων 
του φοιτητή, που διαβεβαίωνε το Δ.Σ. για τη συμμετοχή 
του σε τέσσερις τουλάχιστον εξεταστικές περιόδους. 

3. Κατά την πλειοψηφούσα γνώμη του Συμβουλίου, από 
τα ανωτέρω στοιχεία δεν προκύπτει χωρίς αμφιβολία 
ότι ο φοιτητής Β. Γ. δεν είχε λάβει μέρος στις εξετάσεις 
κατά την περίοδο του μηνός Φεβρουάριου 2009 και ο 
φοιτητής στις εξετάσεις της περιόδου Ιουνίου 2006, 
και ότι επομένως οι εγκαλούμενοι καθηγητές κακώς 
δέχθηκαν ότι οι υπό επανεξέταση αυτοί φοιτητές Β.Γ. 
και Β.Ι. είχαν αποτύχει τουλάχιστον τέσσερις φορές σε 
εξετάσεις των προειρημένων μαθημάτων, αντίστοιχα, 
και επληρούντο έτσι οι τασσόμενες από την ως άνω δι¬ 
άταξη του άρθρου 9 παρ. 8 του ν. 2083/92 προϋποθέσεις 
για τη συγκρότηση των τριμελών επιτροπών επανεξέ¬ 
τασης, τις οποίες και όρισαν, κατά τα προεκτεθέντα. 
Κατά συνέπειαν πρέπει οι εγκαλούμενοι να κηρυχθούν 
αθώοι της αποδιδόμενης σ' αυτούς ως άνω πράξεως. 
Κατά τη γνώμη όμως δύο μελών του Συμβουλίου και 
ειδικότερα του Προέδρου του Αθανασίου Ράντου, Αντι¬ 
προέδρου του Συμβουλίου της Επικράτειας, και του 
Εισηγητή Αργυρίου Σταυράκη, Αρεοπαγίτη, οι ανωτέρω 

είναι κατ' αρχήν ελεγκτέοι για την ειρημένη πράξη, η 
τέλεση της οποίας προκύπτει από τα προαναφερόμενα 
αποδεικτικά στοιχεία. 

III. Πρόσθετη πειθαρχική δίωξη κατά του καθηγητή 
Δημ. Χατζηχαριστού. 

1. Με την ίδια πειθαρχική αγωγή αποδίδεται στον Δημ. 
Χατζηχαριστό και το παράπτωμα (παράβαση υπηρε¬ 
σιακού καθήκοντος) ότι με την ιδιότητα του μέλους 
της Τριμελούς Εισηγητικής Επιτροπής για την πλήρωση 
μιας θέσης ΔΕΠ στη βαθμίδα Αναπληρωτή Καθηγητή 
στο γνωστικό αντικείμενο «Φιλοσοφία του Αθλητισμού» 
υπέγραψε την αντίστοιχη εισηγητική έκθεση, με βάση 
την οποία ο υποψήφιος για την εν λόγω θέση Ιωάννης 
Γκιόσος διέθετε συνολική διδακτική εμπειρία στο ΤΕ- 
ΦΑΑ (βάσει του Π.Δ. 407/80) 8 ετών, ενώ αντιθέτως από 
τα επίσημα στοιχεία του ΤΕΦΑΑ, αλλά και από τις σχε¬ 
τικές βεβαιώσεις που υπέβαλε ο υποψήφιος προκύπτει 
συνολική εμπειρία 4 ετών. 

2. Κατά το άρθρο 14 παρ. 4 του ν. 1268/1982 για την 
εκλογή ή εξέλιξη σε θέση Αναπληρωτή Καθηγητή απαι¬ 
τείται εκτός των άλλων και τετραετής τουλάχιστον 
αυτοδύναμη διδασκαλία μετά την απόκτηση του διδα¬ 
κτορικού διπλώματος στο γνωστικό αντικείμενο του 
Τομέα. Εν προκειμένω, από τα προαναφερόμενα απο¬ 
δεικτικά στοιχεία προκύπτουν τα ακόλουθα, σχετικά με 
την ως άνω κατηγορία κατά του καθ. Δημ. Χατζηχαρι- 
στού: Η ορισθείσα κατά νόμον από το Εκλεκτορικό Σώμα 
Τριμελής Εισηγητική Επιτροπή για την πλήρωση μιας 
θέσης ΔΕΠ βαθμίδας Αναπλ. Καθηγητή στο γνωστικό 
αντικείμενο «Φιλοσοφία του Αθλητισμού», στην οποία 
(επιτροπή) μετείχε ως μέλος και ο διωκόμενος καθηγη¬ 
τής, συνέταξε την υπ' αριθμ. 1006/24.3.2010 εισηγητική 
έκθεση, με την οποία προτάθηκε ομόφωνα για την ως 
άνω θέση ο υποψήφιος Ιωάννης Γκιόσος, κατ’ αποκλει¬ 
σμόν της άλλης (μόνης) συνυποψήφιας Κων/νας Γογγά- 
κη. Κατά την παρουσίαση - καταγραφή των προσόντων 
του ως άνω υποψηφίου η Επιτροπή κατέγραψε μεταξύ 
των άλλων και τη διδακτική του εμπειρία ως ακολούθως, 
ήτοι αυτοδύναμη διδασκαλία σε Πανεπιστήμιο: - Τρία 
έτη διδασκαλίας Ολυμπιακής Παιδείας (2000-01, 2004- 
05 και 2005-2006) στο ΤΕΦΑΑ Πανεπιστημίου Αθηνών 
με Π.Δ. 407/1980 στη βαθμίδα του Λέκτορα. - Τρία έτη 
διδασκαλίας Ιστορίας Φυσικής Αγωγής (1999-2000,2002- 
03, 2003-04) στο ΤΕΦΑΑ Πανεπιστημίου Αθηνών με ΠΔ 
407/80 στη βαθμίδα του Λέκτορα. -Ένα έτος διδασκα¬ 
λίας της Ολυμπιακής Παιδείας και της Ιστορίας της 
Φυσικής Αγωγής (1998-99) στο ΤΕΦΑΑ Πανεπιστημίου 
Αθηνών με Π.Δ. 407/1980 στη βαθμίδα του Λέκτορα. -Ένα 
έτος διδασκαλίας ποδοσφαίρισης (2001-02) στο ΤΕΦΑΑ 
Πανεπιστημίου Αθηνών με Π.Δ. 407/1980 στη βαθμίδα 
του Λέκτορα», δηλαδή συνολική διδακτική, εμπειρία του 
καθηγητή Γκιόσου στο ΤΕΦΑΑ, με βάση τις διατάξεις 
του π.δ.407/1980, οκτώ (8) ετών. Όπως προκύπτει από 
τηνΈκθεση Επιθεώρησης, ο καθηγητής (υποψήφιος) Ιω. 
Γκιόσος είχε προσληφθεί στο Τμήμα με σύμβαση του 
π.δ. 407/1980 και δίδαξε κατά τα εαρινά εξάμηνα των 
ετών 1999 - 2000, 2000 - 2001, 2003 - 2004, 2004 - 2005 
και 2005 - 2006, κατά το χειμερινό εξάμηνο 2001 - 2002 
και κατά το ακαδημαϊκό έτος 2002 - 2003, ήτοι για συ¬ 
νολικό χρόνο τεσσάρων (4) ετών, έναντι οκτώ (8). ετών 
που αναφέρεται στην Εισηγητική Έκθεση. Το στοιχείο 
αυτό ελήφθη υπ’ όψιν από την Εισηγητική Επιτροπή για 
τον σχηματισμό της κρίσεως της, ανεξαρτήτως του ότι 


η Επιτροπή αυτή έλαβε υπόψη και συνεκτίμησε όλα τα 
λοιπά, λεπτομερώς στην ως άνω Έκθεση της αναφερό- 
μενα, προσόντα των υποψηφίων. 

3. Ενόψει των προεκτεθέντων στοιχειοθετείται το 
αποδιδόμενο στον καθ. Δημ. Χατζηχαριστό ως άνω 
πειθαρχικό παράπτωμα, για το οποίο, λαμβανομένων 
υπόψη της βαρύτητας και των συνθηκών τελέσεως 
του, το Συμβούλιο κρίνει ότι πρέπει να επιβληθεί στον 
ελεγκτέο καθηγητή η πειθαρχική ποινή της επίπληξης. 

IV. Πρόσθετη πειθαρχική δίωξη κατά του καθηγητή 
Γεωργ. Γεωργιάδη, Προέδρου του ΤΕΦΑΑ. 

1. Κατά του Προέδρου του ΤΕΦΑΑ καθ. Γ. Γεωργιάδη 
ασκήθηκε πειθαρχική αγωγή και για τα κατωτέρω παρα¬ 
πτώματα, ως παράβαση του υπηρεσιακού του καθήκο¬ 
ντος, ήτοι: α) αν και ήταν σε γνώση του το γεγονός της 
αδικαιολόγητης απουσίας του μέλους ΔΕΠ του ΤΕΦΑΑ 
Αναπληρωτή Καθηγητή Σπυρίδωνα Πρασσά, δεν προ- 
έβη σε ενημέρωση του Πρύτανη, κατά παράβαση των 
διατάξεων του άρθ. 8 του Ν. 2530/1997, β) δεν μερίμνησε 
για την τήρηση των αποκλειστικών προθεσμιών που 
προβλέπονται από τις κείμενες διατάξεις, τόσο κατά τη 
συγκρότηση όσο και κατά τη συνεδρίαση του Εκλεκτο- 
ρικού Σώματος για την εκλογή: - Επίκουρου Καθηγητή 
στο γνωστικό αντικείμενο της «Ενόργανης Γυμναστι¬ 
κής»,- Λέκτορα στο γνωστικό αντικείμενο «Προπονη- 
σιολογία της Ποδοσφαίρισης», με συνέπεια η εκλογική 
διαδικασία να εκκρεμεί μέχρι σήμερα, - Αναπληρωτή 
Καθηγητή στο γνωστικό αντικείμενο «Φιλοσοφία του 
Αθλητισμού» του Τομέα Θεωρητικών Επιστημών, γ) δεν 
μερίμνησε για την έγκαιρη σύγκληση του Εκλεκτορικού 
Σώματος για την εκλογή Επίκουρου Καθηγητή στο γνω¬ 
στικό αντικείμενο των «Αθλητικών Δρόμων», μετά την 
αναβολή της από 3.2.2009 συνεδρίασης, λόγω εισόδου 
φοιτητών στην αίθουσα συνεδρίασης, δ) δεν έθεσε, ως 
όφειλε, υπόψη της Γ/Σ.Ε.Σ. του Τμήματος το υπ' αριθμ. 
09100227025/18.6.10 έγγραφο του Πρύτανη, για άμεση 
εκτέλεση της γνωμοδότησης του Δικαστικού Τμήματος 
του Ιδρύματος, που αφορούσε τη διαδικασία πλήρωσης 
θέσεως Αναπληρωτή Καθηγητή στο γνωστικό αντικεί¬ 
μενο «Φιλοσοφία του Αθλητισμού». 

2. Για τα αποδιδόμενα αυτά παραπτώματα στον καθ. 
Γ. Γ εωργιάδη πρέπει να λεχθούν, αντιστοίχως, τα εξής : 

α. Κατά το άρθρο 8 του ν. 2530/1997 ο έλεγχος για την 
τήρηση του νόμιμου ωραρίου και γενικά των όρων ασκή- 
σεως του λειτουργήματος που χαρακτηρίζουν κάθε κα¬ 
τηγορία των μελών των ΔΕΠ ανήκει στην αρμοδιότητα 
και ευθύνη του διευθυντή τομέα και του Προέδρου του 
Τμήματος οι οποίοι είναι υποχρεωμένοι να αναφέρουν 
αμελλητί κάθε παράβαση τους στον οικείο Πρύτανη. 

Οι υπαίτιοι της παραβίασης των όρων τούτων, καθώς 
και τα συγκαλύπτοντα την παράβαση αρμόδια ως άνω 
όργανα, διαπράττουν σοβαρό πειθαρχικό παράπτωμα 
(...). Εν προκειμένω από τα προειρημένα αποδεικτικά 
στοιχεία προκύπτει ότι ο Αναπληρωτής καθηγητής 
Ενόργανης Γ υμναστικής Σπ. Πρασσάς, στον οποίο είχαν 
ανατεθεί από 23.9.2009 τα αναφερόμενα τρία επιμέρους 
μαθήματα ενόργανης Γ υμναστικής του Τομέα Γυμναστι¬ 
κής και Χορού του ΤΕΦΑΑ, απούσιασε από τα καθήκοντα 
του χωρίς άδεια για μη προσδιορισθέν ακριβώς χρονικό 
διάστημα, πάντως όμως κατά το μεγαλύτερο μέρος 
των μηνών Οκτωβρίου και Νοεμβρίου του χειμερινού 
εξαμήνου 2009-2010. Για την απουσία του αυτή ο καθ. 
Σπ. Πρασσάς ενημέρωσε τηλεφωνικά τον Πρόεδρο του 

Τμήματος καθ. Γ. Γεωργιάδη, επικαλούμενος μετάβαση 
του στις ΗΠΑ για σοβαρούς λόγους υγείας του γιου 
του και για διεκπεραίωση ανειλημμένων ακαδημαϊκών 
υποχρεώσεων του στο εκεί πανεπιστήμιο, όπου είχε 
προϋπηρετήσει, την απουσία δε αυτή δεν την ανέφερε 
ο διωκόμενος Πρόεδρος του Τμήματος Γ. Γεωργιάδης 
στον Πρύτανη του Πανεπιστημίου, όπως είχε υποχρέω¬ 
ση, σύμφωνα με την ως άνω διάταξη του άρθρου 8 του 
ν. 2530/1997. Και είναι μεν αληθές ότι ο ίδιος ο Πρό¬ 
εδρος Γ. Γεωργιάδης μερίμνησε για την απρόσκοπτη 
λειτουργία του Τ μήματος και τη διδασκαλία των μαθη¬ 
μάτων του απουσιάζοντος καθ. Σπ. Πρασσά από άλλον 
καθηγητή, τούτο όμως δεν απήλλασσε τον Πρόεδρο 
του Τμήματος από τη ρηθείσα νόμιμη υποχρέωση του 
να ενημερώσει σχετικά τον οικείο Πρύτανη. 

Ενόψει των προεκτεθέντων κρίνεται ότι ο καθ. Γ. Γε- 
ωργιάδης υπέπεσε στο αμέσως ανωτέρω πειθαρχικό 
παράπτωμα όμως αυτό δεν πρέπει να του επιβληθεί 
πειθαρχική ποινή, λόγω των συνθηκών υπό τις οποίες 
τελέστηκε. 

β. Ως προς τα αποδιδόμενα στον ίδιο καθ. Γ. Γεωρ- 
γιάδη ως άνω υπό IV Ιβ' παραπτώματα προκύπτει ότι 
η μη τήρηση από τον εγκαλούμενο των αποκλειστικών 
προθεσμιών κατά τη συγκρότηση και τη συνεδρίαση 
του Εκλεκτορικού Σώματος για την εκλογή του ανα- 
φερόμενου Διδακτικού Προσωπικού, οι οποίες προθε¬ 
σμίες ορίζονται από το άρθρο 6 περ. Γ παρ. 1-4, περ. Δ 
παρ. 5 και 7 του ν. 2083/1992, οφείλονται εν πολλοίς σε 
εξωγενείς (καταλήψεις φοιτητών) και άλλους (έλλειψη 
απαρτίας κ.λπ.) παράγοντες, όχι δε σε υπαιτιότητα του 
εγκαλουμένου, ο οποίος και πρέπει να κηρυχθεί αθώος 
της πράξεως αυτής. 

γ. Ως προς την υπό IV Ιγ' ως άνω κατηγορία κατά 
του ίδιου καθ. Γ. Γεωργιάδη προκύπτει ότι μετά την 
αναβολή, λόγω εισόδου φοιτητών, της συνεδρίασης του 
Εκλεκτορικού Σώματος κατά την 3.2.2009, το Σώμα συ¬ 
νεδρίασε την 12.5.2010 και μετά από νέα αναβολή, λόγω 
ελλείψεως απαρτίας κατά τη συνεδρίαση αυτή, το Σώμα 
συνεδρίασε τελικώς την 15.7.2010. Οι συνεδριάσεις δε 
αυτές είναι μεν πέραν των αποκλειστικών προθεσμι¬ 
ών που θέτουν οι προρρηθείσες διατάξεις, η σχετική 
όμως καθυστέρηση δεν οφείλεται σε υπαιτιότητα του 
εγκαλουμένου καθηγητή, ο οποίος και πρέπει επίσης 
να κηρυχθεί αθώος της πράξεως αυτής. 

δ. Από την Έκθεση Επιθεωρήσεως προκύπτει, τέλος, 
ότι με αφορμή την από 11.6.2010 επιστολή της Κων/ 
νας Γογγάκη προς τον Πρύτανη του Ιδρύματος (για μη 
σύννομη συνέχιση της διαδικασίας εξέλιξης της από 
το ΤΕΦΑΑ), ο Πρύτανης του ΕΚΠΑ απέστειλε το υπ' 
αριθμ. 0910027025/18.6.2010 έγγραφο προς τον Πρόεδρο 
του ΤΕΦΑΑ, επισημαίνοντας ότι σύμφωνα με το άρθρο 
7 του ν. 3086/2002 οι γνωμοδοτήσεις του Δικαστικού 
τμήματος του ΕΚΠΑ αποτελούν πράξεις διοικητικές 
«άμεσα εκτελεστές» και υποχρεωτικές για τη διοίκηση 
του ΕΚΠΑ και ότι η μη συμμόρφωση σε αυτές επιφέρει 
πειθαρχικές και ποινικές κυρώσεις. Κάλεσε μάλιστα αμέ¬ 
σως τον Πρόεδρο του Τμήματος για την άμεση τήρη¬ 
ση της νομιμότητας, στο πλαίσιο των καθηκόντων του. 
Ωστόσο, η διαδικασία κρίσεως για τη θέση Αναπληρωτή 
Καθηγητή στο ως άνω γνωστικό αντικείμενο συνεχί¬ 
στηκε (έκδοση έκθεσης τριμελούς επιτροπής, ορισμός 
ημερομηνίας συνεδρίασης του εκλεκτορικού κ.λπ.) παρά 
τις έγγραφες διαμαρτυρίες της υποψήφιας για την ως 


άνω θέση Κων/νας Γογγάκη, προς τον Πρόεδρο του 
ΤΕΦΑΑ (εξώδικο 23.6.2010, αρ. 1584/5.7.2010 έγγραφο) 
για μη τήρηση της νομιμότητας. Τελικά, η διαδικασία 
εκλογής έφθασε στο τελικό στάδιο, χωρίς ο Πρόεδρος 
του ΤΕΦΑΑ να θέσει υπόψη της Γ.Σ.Ε.Σ. του Τμήματος 
το ως άνω έγγραφο του Πρύτανη του ΕΚΠΑ με το οποίο 
εκαλείτο να ενεργήσει (βάσει των σχετικών υποδείξεων) 
στο πλαίσιο των αρμοδιοτήτων του. 

Το Εκλεκτορικό Σώμα, αφού συνεδρίασε στις 5.7.2010, 
επέλεξε κατά πλειοψηφία για την παραπάνω θέση τον 
Ιωάννη Γκιόσο. Ενόψει τούτων, ο εγκαλούμενος Πρόε¬ 
δρος του ΤΕΦΑΑ καθηγητής Γ. Γεωργιάδης κρίνεται πει¬ 
θαρχικά ελεγκτέος για την ανωτέρω πράξη, την οποία 
τέλεσε και για την οποία, λαμβανομένων υπόψη της 
βαρύτητας και των συνθηκών τελέσεως της, πρέπει να 
επιβληθεί σ’ αυτόν η πειθαρχική ποινή της επίπληξης. 

Για τους λόγους αυτούς 

-Απαλλάσσει κατά πλειοψηφία τους εγκαλούμενους 
καθηγητές της πειθαρχικής κατηγορίας για τα υπό 
στοιχεία II 1 του σκεπτικού της παρούσης πειθαρχικά 
παραπτώματα. 

-Δέχεται ότι ο καθηγητής Γ εώργιος Γ εωργιάδης υπέ¬ 
πεσε στο υπό στοιχ. IV Ια του σκεπτικού πειθαρχικό 
παράπτωμα, και τον απαλλάσσει της πειθαρχικής ποινής 
για το παράπτωμα αυτό. 

-Απαλλάσσει τον ίδιο καθηγητή Γ εώργιο Γ εωργιάδη 
της πειθαρχικής κατηγορίας για τα υπό στοιχ. IV β-γ 
του σκεπτικού πειθαρχικά παραπτώματα. 

-Κρίνει πειθαρχικά ελεγκτέο τον καθηγητή Δημήτριο 
Χατζηχαριστό για το υπό στοιχ. II11 του σκεπτικού πει¬ 
θαρχικό παράπτωμα. 

-Επιβάλλει στον ανωτέρω καθηγητή Δημ. Χατζηχαρι- 
στό την πειθαρχική ποινή της επίπληξης. 

-Κρίνει πειθαρχικά ελεγκτέο τον καθηγητή Γ εώργιο 
Γ εωργιάδη για το υπό στοιχ. IV Ιδ' του σκεπτικού πει¬ 
θαρχικό παράπτωμα. 

-Επιβάλλει στον ως άνω καθηγητή Γ εώργιο Γ εωργιάδη 
την πειθαρχική ποινή της επίπληξης. 

Κρίθηκε και αποφασίστηκε στην Αθήνα, στις 14 Ιουνίου 
2013 και η απόφαση απαγγέλθηκε σε δημόσια συνεδρί¬ 
αση στις 24 Οκτωβρίου 2013 

Ο Πρόεδρος 
ΑΘ. ΡΑΝΤΟΣ 
Ο Γραμματέας 

ΙΩΝ. ΜΗΤΡΟΤΑΣΙΟΣ 

-♦- 

Αριθμ. 36/2013 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ, άρθρο 5 του Π.Δ. 160/2008 και άρθρο Ιδιου 
ν.3900/2010). 

Αποτελούμενο από τους Β. Λυκούδη, Αντιπρόεδρο του 
Αρείου Πάγου (Η Πρόεδρος του Αρείου Πάγου και οι 
αρχαιότεροι Αντιπρόεδροι είχαν κώλυμα), ως Πρόεδρο, 
Μ. Παπαδοπούλου, Σύμβουλο της Επικράτειας, Δ. Πέππα, 
Σύμβουλο του Ελεγκτικού Συνεδρίου, Ιω. Χατζηδημη- 
τρίου, Πρύτανη του Πανεπιστημίου Μακεδονίας (ο Κ. 
Ρέμελης, Πρύτανης του Δημοκρίτειου Πανεπιστημίου 
Θράκης είχε κώλυμα) και Εμμ. Γιακουμάκη, Αντιπρύτανη 
του Οικονομικού Πανεπιστημίου Αθήνας, ως μέλη. 

Συνήλθε σε δημόσια συνεδρίαση στις 20 Μα'ΐου 2013, 
ημέρα Δευτέρα και ώρα 18.00 με παρόντα τον αναπλη¬ 
ρωτή Γραμματέα του Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γραμματέας του Συμβουλίου, Προϊστα- 
μένη της Διεύθυνσης της Γραμματείας του Συμβου¬ 
λίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την παραπεμπτική 
σε δημόσια ακρόαση 22/2012 απόφαση του Συμβουλίου 
τούτου, της πειθαρχικής αγωγής που έχει εγερθεί από 
τον Πρύτανη του Οικονομικού Πανεπιστημίου Αθηνών 
κατά του Τρύφωνα Κολίντζα Καθηγητή του παραπάνω 
Πανεπιστημίου, ο οποίος κλήθηκε νόμιμα και παραστά¬ 
θηκε διά των δικηγόρων του Θεόδωρο Φορτσάκη (Α.Μ. 
9524 ΔΣΑ) και Πέτρο Πανταζόπουλο (Α.Μ. 23940 ΔΣΑ) 
που νομιμοποιήθηκαν με την εμπρόθεσμα υποβληθείσα 
(μετά τη χορήγηση σχετικής προθεσμίας κατά τη συνε¬ 
δρίαση) εξουσιοδότηση του εγκαλουμένου. 

Αφού άκουσε την εισηγητή της υποθέσεως Μαρίνα 
Παπαδοπούλου, Σύμβουλο της Επικράτειας η οποία διά¬ 
βασε την 22/2012 απόφαση του Συμβουλίου τούτου, τους 
δικηγόρους του εγκαλουμένου, οι οποίοι αντέκρουσαν 
το κατηγορητήριο (βλ. ταυτάριθμο Πρακτικό συνεδριά- 
σεως) και μελέτησε τα στοιχεία του φακέλου 

Σκέφθηκε κατά το νόμο 

1. Με την 3734/22.7.2010 απόφαση του Πρύτανη του 
Οικοδομικού Πανεπιστημίου Αθηνών, παραπέμφθηκε 
ενώπιον του Πειθαρχικού Συμβουλίου, Μελών ΔΕΠ των 
ΑΕΙ, καθηγητής του Τμήματος Οικονομικής Επιστήμης 
του Πανεπιστημίου αυτού, Τρύφων Κολίντζας, διότι, 
κατά παράβαση των διατάξεων των άρθρων 2 και 3 
του ν. 2530/1997, κατείχε δεύτερη έμμισθη θέση στον 
ιδιωτικό τομέα (Διευθύνων Σύμβουλος στην «ΡΒΟΤΟΝ 
ΒΑΝΚ ΑΕ», από 19.3.2010) χωρίς την απαιτούμενη άδεια 
της Συγκλήτου του ως άνω Πανεπιστημίου. 

2. Σύμφωνα με τις διατάξεις του άρθρου 2 του 
ν. 2530/1997, (Α'218) όπως ίσχυαν κατά το χρόνο τελέσε- 
ως των πράξεων και παραλείψεων οι οποίες αποδίδονται 
στον διωκόμενο, τα μέλη Δ.Ε.Π. των Α.Ε.Ι. διακρίνονται 
σε μέλη πλήρους και σε μέλη μερικής απασχόλησης. 
Εξάλλου, σύμφωνα με το εδαφ. β. της παρ. 3 του ως 
άνω άρθρου 2, «Μέλη Δ.Ε.Π. που κατέχουν θέση Ειδικού 
Γ ραμματέα Υπουργείων ή αμειβόμενη θέση, συμπεριλαμ- 
βανομένης και της κατ’ αποκοπήν αποζημίωσης, Προ¬ 
έδρου, Αντιπροέδρου, Διοικητή, Υποδιοικητή και των 
αναπληρωτών τους σε Ν.Π.Δ.Δ., Ν.Π.Ι.Δ. υπαγόμενα στο 
δημόσιο τομέα, τράπεζες, οργανισμούς, δημόσιες επιχει¬ 
ρήσεις, επιχειρήσεις κοινής ωφελείας και κερδοσκοπικά 
ιδρύματα είναι υποχρεωτικώς μερικής απασχόλησης, 
εκτός εάν επιθυμούν την αναστολή της ιδιότητας του 
μέλους Δ.Ε.Π.». Περαιτέρω, στην παρ. 5 του άρθρου 3, 
του ίδιου νόμου προβλέπεται ότι «Για την κατοχή δεύ¬ 
τερης έμμισθης θέσης στο δημόσιο ή ιδιωτικό τομέα, 
από μέλη Δ.Ε.Π. μερικής απασχόλησης, απαιτείται σχε¬ 
τική άδεια της Συγκλήτου, μετά από γνώμη της Γ ενικής 
Συνέλευσης του Τμήματος στο οποίο ανήκουν», ενώ, 
σύμφωνα με το άρθρο 4 του αυτού ως άνω νόμου, «1. Η 
παράβαση των ανωτέρω υποχρεώσεων συνιστά πειθαρ¬ 
χικό αδίκημα. Κατά τα λοιπά εφαρμόζονται οι διατάξεις 
του Ποινικού Κώδικα. 2. Η πειθαρχική δίωξη ασκείται 
είτε αυτεπάγγελτα είτε κατόπιν αναφοράς και χωρίς 
υπαίτια καθυστέρηση από τον Πρόεδρο του Τμήματος ή 
από τον Πρύτανη του οικείου Α.Ε.Ι.. Ο Υπουργός Εθνικής 


Παιδείας και θρησκευμάτων μπορεί να ασκήσει πειθαρ¬ 
χική δίωξη, μετά από γνώμη της Συγκλήτου του οικείου 
Α.Ε.Ι. Η πειθαρχική ποινή επιβάλλεται από το Πειθαρχικό 
Συμβούλιο του άρθρου 2 του ν. 249/1976. όπως ισχύει, 
εντός αποκλειστικής προθεσμίας έξι (6) μηνών από την 
παραπομπή της υπόθεσης στο Πειθαρχικό Συμβούλιο. 

3. Η διάπραξη του ανωτέρω αδικήματος επισύρει την 
ποινή της προσωρινής, εξάμηνης και πέραν, παύσης έως 
και την οριστική παύση του πειθαρχικώς διωχθέντος.». 

Με το άρθρο 81 παρ. 16 του ν. 4009/2011 (Α' 195), όμως, 
έχουν ήδη καταργηθεί τα άρθρα 1 έως 12 του ως άνω 
ν. 2530/1997, μεταξύ των οποίων και τα προπαρατε- 
θέντα, ενώ με την παρ. 58 του αυτού άρθρου 81 του 
ν. 4009/2011, έχουν παραμείνει σε ισχύ τα άρθρα 22 
έως και 28 του π.δ/τος 160/2008, «Πρότυπος Εσωτερικός 
Γ ενικός Κανονισμός Λειτουργίας των ΑΕΙ». Σύμφωνα δε 
με το άρθρο 24 παρ. 1 του εν λόγω Κανονισμού, «1. Σε 
περίπτωση διάπραξης πειθαρχικού παραπτώματος από 
μέλος Δ.Ε.Π. ή Ε.Π. μπορούν να του επιβληθούν, ανάλογα 
με τη βαρύτητα του παραπτώματος, οι ακόλουθες ποι¬ 
νές: α) έγγραφη επίπληξη, β) πρόστιμο όχι κατώτερο του 
ενός δεκάτου ούτε ανώτερο ολοκλήρου του μηνιαίου 
μισθού, ν) προσωρινή απόλυση ενός μηνός μέχρις ενός 
έτους, δ) οριστική απόλυση. Οι τιμωρούμενοι με την 
ποινή της προσωρινής απόλυσης λαμβάνουν το ήμισυ 
των τακτικών αποδοχών τους. Οι πειθαρχικές ποινές 
της προσωρινής ή οριστικής απόλυσης επιβάλλονται 
σε ιδιαιτέρως σοβαρές περιπτώσεις πειθαρχικών παρα¬ 
πτωμάτων, λαμβανομένων υπόψη των συνθηκών υπό τις 
οποίες διαπράττονται και του διαπιστωμένου βαθμού 
υπαιτιότητας του διωκομένου». 

3. Εν προκειμένω, από την εξέταση των στοιχείων του 
φακέλου που σχηματίστηκε, προέκυψαν τα ακόλουθα: 
Ο διωκόμενος, καθηγητής του Τμήματος Οικονομικής 
Επιστήμης του Οικονομικού Πανεπιστημίου Αθηνών, 
εντάχθηκε, με την 1270/27.4.2009 πράξη του Προέδρου 
του οικείου Τμήματος Οικονομικής Επιστήμης όπως 
αυτή εγκρίθηκε με την υπ’ αριθμ. 8/21.5.2009 πράξη της 
Συγκλήτου, στην κατηγορία μερικής απασχόλησης για 
τα ακαδημαϊκά έτη 2008/09 έως 2011/12. Στην σχετική 
από 4.6.2008 αίτηση που είχε υποβάλει για την ένταξη 
του στην ως άνω κατηγορία, ο διωκόμενος είχε αναφέ¬ 
ρει, ότι κατά το εν λόγω χρονικό διάστημα θα υπηρετεί 
α) στην Τράπεζα Αττικής ως πρόεδρος Δ.Σ και Διευθύ- 
νων Σύμβουλος και β) στην εταιρεία «Α.Β. Βασιλόπουλος 
ΑΕ», ως μέλος του Διοικητικού της Συμβουλίου. Στη 
συνέχεια, με την 656/22.2.2010 αίτηση του προς τον Πρό¬ 
εδρο του οικείου Τμήματος, ο διωκόμενος ζήτησε άδεια 
για την κατοχή της θέσης του Διευθύνοντος Συμβούλου 
στην Τράπεζα «ΡΒΟΤΟΝ ΒΑΝΚ ΑΕ», το αίτημα του όμως 
αυτό απορρίφθηκε με την υπ' αριθμ. 5/18.3.2010 απόφα¬ 
ση της Γ ενικής Συνέλευσης του Τ μήματος Οικονομικής 
Επιστήμης. Κατόπιν αυτών, όπως προκύπτει από σχετικό 
έγγραφο της «ΡΒΟΤΟΝ ΒΑΝΚ», ο διωκόμενος εξελέγη 
από 19.3.2010 μέλος του Δ.Σ. της εν λόγω Τράπεζας, 
χωρίς να έχει δοθεί προηγουμένως σχετική άδεια από 
το Πανεπιστήμιο. Με το 957/19.3.2010 έγγραφο του προς 
τον Πρόεδρο του Τμήματος, εξάλλου, ο διωκόμενος ζή¬ 
τησε την επανεξέταση του αιτήματος του, αναφέροντας 
ότι σε περίπτωση απορρίψεως αυτού, θα ζητήσει να 
τεθεί σε αναστολή καθηκόντων από 19.3.2010 και μέχρι 
τη λήξη της θητείας του στην ως άνω Τράπεζα, σύμ¬ 
φωνα με τα οριζόμενα στο άρθρο: 2 παρ. 3 εδ. β του ν. 

2530/1997. Πράγματι, με το από 21.6.2010 έγγραφό του, 
υπέβαλε προς τον Πρύτανη αίτημα περί αναστολής των 
καθηκόντων του, το έγγραφο αυτό διαβιβάστηκε προς 
το Υπουργείο Παιδείας το οποίο απάντησε με το από 

28.6.2010 έγγραφο προς τον Πρύτανη, ότι «η θέση του 
Διευθύνοντος Συμβούλου Τράπεζας δεν περιλαμβάνεται 
στις θέσεις που επιτρέπουν ή επιβάλουν την αναστολή 
της ιδιότητας του μέλους ΔΕΠ». Κατόπιν αυτών, δεν 
εξεδόθη σχετική πράξη και με το από 28.6.2010 έγγραφο 
του Πρύτανη, ο ήδη διωκόμενος κλήθηκε σε απολογία 
γιατί κατέλαβε την εν λόγω δεύτερη θέση χωρίς προ¬ 
ηγούμενη άδεια. Με το από 2.7.2010 απολογητικό του 
υπόμνημα , αυτός αναφέρθηκε στις ως άνω αιτήσεις 
του (από 22.2 και 19.3.2010) καθώς και στο γεγονός ότι 
η Γενική Συνέλευση του Τμήματος που επρόκειτο να 
πραγματοποιηθεί στις 18.6.2010 για να εξετάσει, μεταξύ 
άλλων, τα αιτήματα του, διαλύθηκε από ομάδα φοι¬ 
τητών. Ανέφερε ακόμη, ότι το εν συνεχεία υποβληθέν 
από 21.6.10 αίτημα του για έκδοση διαπιστωτικής πρά¬ 
ξης περί θέσης του σε αναστολή καθηκόντων κατά τα 
οριζόμενα στο άρθρο 2 παρ. 3 εδ. β του ν. 2530/1997, 
απορρίφθηκε παρανόμως με την από 28.6.2010 απόφαση 
του Υφυπουργού Παιδείας. Κατόπιν των ανωτέρω, με 
την 3734/22.7.2010 απόφαση του Πρύτανη του Οικονο¬ 
μικού Πανεπιστημίου Αθηνών, ασκήθηκε η κρινόμενη 
πειθαρχική αγωγή, με την οποία αποδίδεται στον διωκό¬ 
μενο παράβαση των διατάξεων των άρθρων 2 και 3 του 
ν. 2530/97. Στη συνέχεια, με το από 1-0.11.201-0 έγγραφο 
του ως άνω Πρύτανη-απεστάλη προς τον Πρόεδρο του 
παρόντος Πειθαρχικού Συμβουλίου, η από 8.11.2010 επι¬ 
στολή του διωκομένου καθηγητή, με την οποία αυτός 
ζητεί την παύση της πειθαρχικής του δίωξης, δεδομένου 
ότι υπέβαλε από 9.8.2010 την παραίτηση του από την εν 
λόγω θέση στην «ΡΒΟΤΟΝ ΒΑΝΚ ΑΕ», που έγινε δεκτή, 
ενώ ζήτησε (με την υπ' αριθμ. 2660/10.9.2010 αίτηση του) 
την ένταξη του στα μέλη ΔΕΠ πλήρους απασχόλησης. 

4. Το Συμβούλιο, αφού έλαβε υπόψη το σύνολο των 
στοιχείων του πειθαρχικού φακέλου, κρίνει ότι ο διω¬ 
κόμενος υπέπεσε σε πειθαρχικό παράπτωμα διότι από 

19.3.2010 μέχρι 9.8.2010 διετέλεσε μέλος του Δ.Σ. της 
Τράπεζας «ΡΒΟΤΟΝ ΒΑΝΚ ΑΕ», χωρίς να του έχει δοθεί 
προηγουμένως η απαιτούμενη άδεια της Συγκλήτου, 
μετά από γνώμη της Γενικής Συνέλευσης του Τμήμα¬ 
τος. Δεδομένου/ όμως, ότι έχει ήδη καταργηθεί, η ως 
άνω διάταξη της παρ. 3 του αρθρ. 4 του ν. 2530/1997 
σύμφωνα με την οποία η «διάπραξη του ανωτέρω αδι¬ 
κήματος επισύρει την ποινή της προσωρινής, εξάμηνης 
και πέραν, παύσης έως και την οριστική παύση του 
πειθαρχικώς διωχθέντος», ενώ εξακολουθεί να ισχύει 
η ως άνω διάταξη του άρθρου 24 παρ. 1 του π.δ/τος 
169/2008, όπου προβλέπεται η ύπαρξη αντίστοιχων με 
το επίδικο πειθαρχικών αδικημάτων και ποινών επιεικέ¬ 
στερων, όμως, σε σχέση με τα οριζόμενα στην ως άνω 
καταργηθείσα διάταξη του ν. 2530/1997, αφού με την 
εν λόγω διάταξη του Κανονισμού δεν ορίζεται αυστηρή 
αντιστοίχηση παραπτωμάτων-ποινών, ούτε κατώτατα, 
κατά αδίκημα, όρια ποινών, το παρόν Συμβούλιο κρίνει 
ότι πρέπει να εφαρμοσθεί ως προς την επιμέτρηση 
της επιβλητέας ποινής η ως άνω επιεικέστερη διάταξη 
του Π.Δ. 160/2008. Κατόπιν αυτών, το Συμβούλιο, αφού 
εκτίμησε το γεγονός ότι ο διωκόμενος παραιτήθηκε από 
την επίδικη θέση στην Τράπεζα πέντε μήνες μετά την 
ανάληψη των καθηκόντων του, και αφού έλαβε υπόψη 


το λευκό πειθαρχικό μητρώο του, κρίνει ότι πρέπει να 
επιβληθεί στον διωκόμενο η πειθαρχική ποινή της προ¬ 
σωρινής απόλυσης διάρκειας δυο μηνών. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Επιβάλλει στον Τρύφωνα Κολίντζα, καθηγητή του Τμή- 
ματος Οικονομικής Επιστήμης του Οικονομικού Πανεπι¬ 
στημίου Αθηνών, την πειθαρχική ποινή της προσωρινής 
απόλυσης διάρκειας δύο μηνών. 

Κρίθηκε και αποφασίστηκε στην Αθήνα, στις 4 Ιουνίου 
2013 

Ο Πρόεδρος 

Β. ΛΥΚΟΥΔΗΣ 

Ο Γραμματέας 
ΙΩΝ. ΜΗΤΡΟΤΑΣΙΟΣ 

Και η απόφαση απαγγέλθηκε σε δημόσια συνεδρίαση 
στην Αθήνα, στις 14 Οκτωβρίου 2013 

Ο Πρόεδρος 

ΑΘ. ΡΑΝΤΟΣ 

Ο Γ ραμματέας 
ΙΩΝ. ΜΗΤΡΟΤΑΣΙΟΣ 

-♦- 

Αριθμ. 29/2013 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ, άρθρο 5 του Π.Δ. 160/2008 και άρθρο 65 του 
ν.3900/2010) 

Αποτελούμενο από τους Αθανάσιο Ρόντο, Αντιπρόε¬ 
δρο του Συμβουλίου της Επικράτειας (Ο Πρόεδρος του 
Συμβουλίου της Επικράτειας και οι αρχαιότεροι Αντι¬ 
πρόεδροι είχαν κώλυμα), ως Πρόεδρο, Ιωάννα Πετρο- 
πούλου, Αρεοπαγίτη, Δ. Καββαδία - Κωνσταντάρα, Σύμ¬ 
βουλο του Ελεγκτικού Συνεδρίου (Ο Δημήτριος Πέππας, 
Σύμβουλος του Ελεγκτικού Συνεδρίου, τακτικό μέλος, 
είχε κώλυμα), Κων/νο Ρέμελη, Πρύτανη του Δημοκρίτειου 
Πανεπιστημίου Θράκης και Αστέριο Δουκουδάκη, Αντι- 
πρύτανη του Πανεπιστημίου Αθηνών, ως μέλη. 

Συνήλθε σε δημόσια συνεδρίαση στις 10 Ιουνίου 2013, 
ημέρα Δευτέρα και ώρα 14.00 με παρόντα τον αναπλη¬ 
ρωτή Γραμματέα του Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γ ραμματέας του Συμβουλίου, Προϊστα- 
μένη της Διεύθυνσης της Γραμματείας του Συμβου¬ 
λίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την παραπεμπτική 
σε δημόσια ακρόαση 6/2012 απόφαση του Συμβουλίου 
τούτου, της πειθαρχικής αγωγής που έχει ασκηθεί από 
τον Πρύτανη του Πανεπιστημίου Αθηνών κατά του Σπυ¬ 
ρίδωνος Πρασσά, Αναπληρωτή Καθηγητή του Τμήματος 
Φυσικής Αγωγής και Αθλητισμού του Πανεπιστημίου 
Αθηνών, ο οποίος κλήθηκε νόμιμα και παραστάθηκε 
αυτοπροσώπως. 

Αφού άκουσε την εισηγήτρια της υποθέσεως Ιωάννα 
Πετροπούλου, Αρεοπαγίτη η οποία διάβασε την 6/2012 
απόφαση του Συμβουλίου τούτου, τον εγκαλούμενο, ο 
οποίος αντέκρουσε την πειθαρχική αγωγή (βλ. ταυτά- 
ριθμο Πρακτικό συνεδριάσεως) και μελέτησε τα στοι¬ 
χεία του φακέλου 

ΣΚΕΦΘΗΚΕ ΚΑΤΑ ΤΟΝ ΝΟΜΟ 

Επειδή με το από 21.6.2011 έγγραφο του Πρύτανη του 
Εθνικού και Καποδιστριακού Πανεπιστημίου Αθηνών 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


11139 


ασκήθηκε πειθαρχική δίωξη κατά του αναπληρωτή 
καθηγητή του Τμήματος Επιστήμης Φυσικής Αγωγής 
και Αθλητισμού (ΤΕΦΑΑ) του ως άνω Πανεπιστημίου 
Σπυρίδωνα Πρασσά για παράβαση του υπηρεσιακού 
καθήκοντος του (άρθρο 326 του ν. 5343/1932 και 6 του 
ν. 249/1976) και ειδικότερα, επειδή απούσιασε, χωρίς 
άδεια, για άγνωστο χρονικό διάστημα (κατά τον ίδιο 
το μεγαλύτερο μέρος του Οκτωβρίου-Νοεμβρίου) κατά 
τη διάρκεια του χειμερινού εξαμήνου 2009-2010 από το 
Τμήμα και δεν εκπλήρωσε τις διδακτικές του υποχρεώ¬ 
σεις, όπως η εν λόγω πειθαρχική αγωγή συμπληρώνεται 
με την υπ’ αριθμ. 346/Α/2011 έκθεση επιθεώρησης-ελέγ- 
χου του Σώματος Επιθεωρητών-Ελεγκτών Δημόσιας 
Διοίκησης, η οποία αποτελεί αναπόσπαστο μέρος αυτής. 

Επειδή, κατ’ άρθρο 23 παρ. 1 ΠΔ160/2008, (Α'220), «Πει¬ 
θαρχικά παραπτώματα για τα μέλη ΔΕΠ ή Ε.Π., Ε.ΕΔΙ.Π. 
ή ΕΔΙ.Π, ή Ε.Τ.Ε.Π. και το λοιπό βοηθητικό και έκτακτο 
διδακτικό-εκπαιδευτικό προσωπικό των Α.Ε.Ι., καθώς και 
για τους προπτυχιακούς και μεταπτυχιακούς φοιτητές 
ή σπουδαστές και υποψηφίους διδάκτορες, συνιστούν η 
παραβίαση των κειμένων διατάξεων της νομοθεσίας για 
τα Α.Ε.Ι., η παραβίαση των αποφάσεων των οργάνων του 
ιδρύματος και η παραβίαση των κανόνων συμπεριφοράς 
που πρέπει να επιδεικνύουν τα μέλη της ακαδημαϊκής 
κοινότητας, ώστε να μην διαταράσσεται η δημοκρατική 
λειτουργία και να μην θίγεται το κύρος του Α.Ε.Ι. και των 
λειτουργών του. Ειδικότερα, πειθαρχικά παραπτώματα 
συνιστούν ιδίως: α).β)., γ).δ) η επίδειξη συμπε¬ 

ριφοράς που - κατ’ ανάλογη εφαρμογή του άρθρου 
107 του Υπαλληλικού Κώδικα (ν. 3527/2007 Α' 26), όπως 
εκάστοτε ισχύει, συνιστά πειθαρχικό παράπτωμα για 
τους δημοσίους υπαλλήλους». Εξ άλλου, κατ’ άρθρο 2 
παρ. 1 του ν. 2530/1997, (Α' 218), όπως αντικαταστάθηκε 
με το άρθρο 26 παρ. Ια του ν. 3549/2007 «Μεταρρύθμιση 
του πλαισίου δομής-λειτουργίας των Α.Ε.Ι.», (Α' 69), «Τα 
μέλη Δ.Ε.Π. υποχρεούνται να παρέχουν ανελλιπώς, τις 
υπηρεσίες τους στο Α.Ε.Ι. στο οποίο έχουν διορισθεί 
υπό καθεστώς πλήρους απασχόλησης ...» και κατά την 
παρ. 2 αυτού, «τα μέλη Δ.Ε.Π. πλήρους απασχόλησης 
υποχρεούνται: α) να διαμένουν και να εγκαθίστανται στο 
Νομό όπου εδρεύει το Τμήμα του Α.Ε.Ι. στο οποίο έχουν 
διορισθεί υπό καθεστώς πλήρους απασχόλησης β) να 
παραδίδουν προπτυχιακά και μεταπτυχιακά μαθήματα, 
καθώς και να διδάσκουν σε φροντιστήρια ή σεμινάρια, 
σε εργαστήρια ή κλινικές, ενταγμένα στο Πρόγραμμα 
Σπουδών του Τμήματος, στο οποίο ανήκουν ή σε άλλο 
Τμήμα ή σε προγράμματα Σπουδών του οικείου Α.Ε.Ι. 
κατ' ελάχιστο όριο έξι (6) ώρες εβδομαδιαίως, μετά 
από σχετικές αποφάσεις των αρμοδίων οργάνων γ) να 
παρευρίσκονται στους πανεπιστημιακούς χώρους δε¬ 
κατέσσερις (14) ώρες εβδομαδιαίως κατ' ελάχιστο όριο 
πέραν των έξι (6) ωρών διδασκαλίας και να παρέχουν 
κάθε μορφής διδακτικό, ερευνητικό-επιστημονικό και 
διοικητικό έργο». Περαιτέρω, κατ' άρθρο 17 παρ. 1 περ. 
α' του ν. 1268/1982 (Α' 87), όπως ίσχυε κατά τον κρίσιμο 
εν προκειμένω χρόνο, «Τα μέλη του Δ.Ε.Π. έχουν την 
υποχρέωση να παρέχουν τις υπηρεσίες τους στο Α.Ε.Ι. 
στο οποίο έχουν διοριστεί με πλήρη απασχόληση για 
όλες τις εργάσιμες ημέρες», κατά δε την παρ. 1 περ. γ' 
ίδιου άρθρου (17 ν. 1268/1982), «Η κατά τη διάρκεια του 
διδακτικού έτους υπαίτια απουσία πάνω από 30 εργά¬ 
σιμες ημέρες χωρίς την άδεια του Υπουργού συνιστά 
το πειθαρχικό παράπτωμα της αυθαίρετης απουσίας 


από την άσκηση των καθηκόντων και συνεπάγεται την 
παραπομπή στο αρμόδιο Πειθαρχικό Συμβούλιο με κί¬ 
νηση της διαδικασίας για την απόλυση του υπαίτιου 
από την κατεχόμενη θέση». Τέλος, κατά την παρ. 2 εδ. 
α' ίδιου άρθρου (17 ν. 1268/1982) «Τα μέλη του Δ.Ε.Π. 
έχουν υποχρέωση μέσα σε τρεις μήνες από το διορισμό 
τους να εγκατασταθούν και να διαμένουν μόνιμα στον 
τόπο που εδρεύει το Τμήμα στο οποίο εντάσσονται» και, 
κατά το εδ. γ' της παραγράφου αυτής, «η μη τήρηση 
των υποχρεώσεων του εδαφίου (α) ή η μεταγενέστε¬ 
ρη μεταβολή της μόνιμης διαμονής συνιστά πειθαρχι¬ 
κό παράπτωμα που συνεπάγεται την παραπομπή των 
υπαιτίων στο αρμόδιο Πειθαρχικό Συμβούλιο και την 
κίνηση της διαδικασίας για την απόλυση τους από την 
κατεχόμενη θέση». 

Επειδή, από τις καταθέσεις των εξετασθέντων μαρ¬ 
τύρων, τα έγγραφα που υπάρχουν στην πειθαρχική δι¬ 
κογραφία, στα οποία περιλαμβάνεται και η υπ' αριθμ. 
346/9/2011 έκθεση επιθεώρησης ελέγχου των επιθεωρη¬ 
τών - ελεγκτών Κωνσταντίνου Κοκολαντωνάκη και Πα- 
γώνας Βαρότση Ζορμπά και την από 12.12.2011 ανωμοτί 
εξέταση του εγκαλούμενου ενώπιον της Εισηγήτριας, 
προέκυψαν κατά την κρίση του Συμβουλίου, τ’ ακόλου¬ 
θα: Κατά τη συνεδρίαση της Γ ενικής Συνελεύσεως του 
Τομέα Γυμναστικής και Χορού του Τμήματος Επιστήμης 
Φυσικής Αγωγής και Αθλητισμού (ΤΕΦΑΑ) στις 23.9.2009, 
αποφασίστηκε μεταξύ άλλων, η ανάθεση της διδασκα¬ 
λίας για το χειμερινό εξάμηνο 2009-2010 του βασικού 
μαθήματος «Ενόργανη Γ υμναστική» στον Επίκουρο Κα¬ 
θηγητή Σπυρίδωνα Καμπιώτη και των μαθημάτων ειδικό¬ 
τητας «Τεχνική και Μηχανική Ανάλυση των Ασκήσεων», 
«Μεθοδολογία των Ασκήσεων Ενόργανης Γ υμναστικής» 
και «Καθοδηγούμενη Μελέτη» στον εγκαλούμενο Ανα¬ 
πληρωτή Καθηγητή Σπυρίδωνα Πρασσά. Το διδακτικό, 
όμως, έργο του τελευταίου, κατά τη διάρκεια του χει¬ 
μερινού εξαμήνου 2009-2010, λόγω απουσίας του στο 
εξωτερικό, πραγματοποιήθηκε από άλλα μέλη Δ.Ε.Π. Συ¬ 
γκεκριμένα, τα μαθήματα «Μεθοδολογία των Ασκήσεων 
Ενόργανης Γ υμναστικής» και «Καθοδηγούμενη Μελέτη», 
διδάχθηκαν από τον Καθηγητή Σπυρίδωνα Καμπιώτη 
και το μάθημα «Τεχνική και Μηχανική Ανάλυση των 
Ασκήσεων» από το λέκτορα Γεώργιο Ντάλλα. Μάλιστα, 
όπως κατετέθη από τους προαναφερόμενους, πέραν της 
διδασκαλίας των ανωτέρω μαθημάτων, επιμελήθηκαν 
και της εξέτασης αυτών, καθώς και της αξιολόγησης 
και βαθμολόγησης των γραπτών δοκιμίων των εξετα¬ 
σθέντων στα εν λόγω μαθήματα φοιτητών. 

Η απουσία του εγκαλούμενου καθ’ όλη τη διάρκεια 
της χειμερινής περιόδου διδακτικού έτους 2009-2010 
στο εξωτερικό και η άσκηση του διδακτικού του έργου 
από τα προαναφερθέντα μέλη Δ.Ε.Π., επιβεβαιώνεται και 
από όσα διατυπώθηκαν κατά τη συνεδρίαση του Τομέα 
Γυμναστικής και Χορού που πραγματοποιήθηκε στις 
23.2.2010 από τον λέκτορα Γ εώργιο Ντάλλα, αναφορικά 
με την κατάθεση υπ’ αυτού ή μη της βαθμολογίας των 
γραπτών δοκιμίων των φοιτητών στο προαναφερόμενο 
μάθημα, η διδασκαλία του οποίου είχε ανατεθεί στον 
εγκαλούμενο αλλά διεκπεραίωσε ο ίδιος. Η κατά το 
προαναφερθέν χρονικό διάστημα απουσία του εγκα- 
λουμένου στο εξωτερικό και η παραμέληση εντεύθεν 
άσκησης, πέραν του διδακτικού, και κάθε άλλης μορ¬ 
φής ερευνητικού, επιστημονικού και διοικητικού αυτού 
έργου, ενισχύεται, άλλωστε, έμμεσα, και από τα όσα ο 

ίδιος αναφέρει στο από 27.10.2010 έγγραφο του προς 
το ΣΕΕΔ, περί της επανόδου του τουτέστιν από τις 
ΗΠΑ όπου μετέβη, όπως υποστηρίζει, για σοβαρούς λό¬ 
γους υγείας του υιού του αλλά και για τη διεκπεραίωση 
ανειλημμένων ακαδημαϊκών υποχρεώσεων του, τέλη 
Νοεμβρίου 2010. Εάν όμως πράγματι η επάνοδος του 
είχε πραγματοποιηθεί το χρόνο αυτό, γεγονός που από 
κανένα αποδεικτικό στοιχείο δεν επιβεβαιώνεται, δεν 
δικαιολογείται η συνέχιση του διδακτικού του έργου 
από τα προαναφερόμενα μέλη ΔΕΠ καθ' όλη τη διάρκεια 
της χειμερινής ως άνω περιόδου. Για την απουσία του 
εξάλλου αυτή από κανένα αποδεικτικό στοιχείο δεν 
πιθανολογήθηκε η χορήγηση αδείας στον εγκαλούμενο 
από τα αρμόδια προς τούτο όργανα της Σχολής ή και 
τον Υπουργό κατόπιν υποβολής τεκμηριωμένης προς 
τούτο αιτήσεως του. Τα όσα δε αναφέρει στην ανωμοτί 
εξέταση του περί άγνοιας της Ελληνικής νομοθεσίας 
αναφορικά με την τηρητέα διαδικασία χορηγήσεως 
αδείας και περί ενημέρωσης προφορικά του Προέδρου 
του Τμήματος Επιστήμης Φυσικής Αγωγής και Αθλητι¬ 
σμού (ΤΕΦΑΑ) και του Διευθυντή του Τομέα, κατ' ουδέν 
αναιρούν την υπαίτια παραμέληση των καθηκόντων του 
και υπαίτια απουσία του κατά τη χειμερινή περίοδο του 
διδακτικού έτους 2009-2010 στο εξωτερικό, δεδομένου 
ότι ήταν ευχερής η ενημέρωση σχετικά με την ισχύουσα 
νομοθεσία χορήγησης αδείας για τους προσωπικούς 
λόγους που επικαλείται στο από 27.10.2010 έγγραφο του 
προς το ΣΕΕΔ και που σχέση έχουν με την ασθένεια 
του διαμένοντος στο εξωτερικό υιού του και τη διεκ¬ 
περαίωση ανειλημμένων ακαδημαϊκών υποχρεώσεων 
του στις Η.Π.Α. Ούτε άλλωστε στη συνεδρίαση του Το¬ 
μέα Γ υμναστικής και Χορού του ΤΕΦΑΑ στις 23.9.2009, 
στην οποία παρευρίσκετο, όπου αποφασίστηκε μεταξύ 
άλλων, η ανάθεση σ' αυτόν του προαναφερθέντος διδα¬ 
κτικού έργου, τέθηκε από τον ίδιο θέμα απουσίας του 
στο εξωτερικό για τους ως ανωτέρω λόγους. 

Κατ' ακολουθία όλων των ανωτέρω, το Συμβούλιο 
τούτο άγεται στην κρίση, με ομόφωνη γνώμη του, ότι 
ο εγκαλούμενος με την προπεριγραφείσα συμπεριφορά 
του παρέβη από πρόθεση το υπηρεσιακό του καθήκον, 
καθόσον απούσιασε, χωρίς άδεια, για άγνωστο χρονι¬ 
κό διάστημα (κατά τον ίδιο το μεγαλύτερο μέρος του 
Οκτωβρίου - Νοεμβρίου) κατά τη διάρκεια του χειμερι¬ 
νού εξαμήνου 2009-2010 από το Τμήμα Επιστήμης Φυσι¬ 
κής Αγωγής και Αθλητισμού (ΤΕΦΑΑ) του Πανεπιστημίου 
Αθηνών δηλαδή, περί του ότι τέλεσε το αποδιδόμενο σ' 
αυτόν με την αναφερόμενη στην αρχή της παρούσας 
πειθαρχική αγωγή πειθαρχικό παράπτωμα και πρέπει να 
του επιβληθεί ως ανάλογη πειθαρχική ποινή ενόψει της 
βαρύτητας του παραπτώματος αυτού, των συνθηκών 
κάτω από τις οποίες το τέλεσε και της όλης προσωπι¬ 
κότητας του εγκαλούμενου ως εκπαιδευτικού λειτουρ¬ 
γού, της ανώτατης βαθμίδας εκπαίδευσης, πρόστιμο ίσο 
με τις αποδοχές πέντε (5) ημερών, κατά συνεκτίμηση 
του γεγονότος ότι: ο εγκαλούμενος ασκούσε επί πολλά 
έτη ακαδημαϊκά καθήκοντα στην αλλοδαπή και είχε 
μόλις πρόσφατα αναλάβει αντίστοιχα καθήκοντα στην 
Ελλάδα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι ο εγκαλούμενος Σπυρίδων Πρασ- 
σάς, Αναπληρωτής Καθηγητής του Τμήματος Επιστήμης 
Φυσικής Αγωγής και Αθλητισμού (ΤΕΦΑΑ) του Εθνικού 
και Καποδιστριακού Πανεπιστημίου Αθηνών, τέλεσε το 


πειθαρχικό παράπτωμα που του αποδίδεται με την υπ' 
αριθμ. 6/2012 απόφαση του Πειθαρχικού αυτού Συμ¬ 
βουλίου. Και 

Επιβάλλει σ’ αυτόν την πειθαρχική ποινή του προστί¬ 
μου ίσου με τις αποδοχές του πέντε (5) ημερών. 

Κρίθηκε και αποφασίστηκε στις 14 Ιουνίου 2013 στην 
Αθήνα και η απόφαση απαγγέλθηκε σε δημόσια συνε¬ 
δρίαση στις 14 Οκτωβρίου 2013. 

Ο Πρόεδρος 

ΑΘ. ΡΑΝΤΟΣ 

Ο Γραμματέας 

ΙΩ. ΜΗΤΡΟΤΑΣΙΟΣ 

-♦- 

Αριθμ. 31/2013 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ , άρθρο 5 του Π.Δ. 160/2008 και άρθρο 65 του 
ν.3900/2010) 

Αποτελούμενο από τους Αθανάσιο Ρόντο, Αντιπρό¬ 
εδρο του Συμβουλίου της Επικράτειας (Ο Πρόεδρος 
του Συμβουλίου της Επικράτειας και οι αρχαιότεροι 
Αντιπρόεδροι είχαν κώλυμα), ως Πρόεδρο, Παναγιώτη 
Ρουμπή, Αρεοπαγίτη, Δ. Καββαδία-Κωνσταντάρα, Σύμ¬ 
βουλο του Ελεγκτικού Συνεδρίου (Ο Δημήτριος Πέππας, 
Σύμβουλος του Ελεγκτικού Συνεδρίου, τακτικό μέλος, 
είχε κώλυμα), Κων/νο Ρέμελη, Πρύτανη του Δημοκρίτειου 
Πανεπιστημίου Θράκης και Αστέριο Δουκουδάκη, Αντι- 
πρύτανη του Πανεπιστημίου Αθηνών, ως μέλη. 

Συνήλθε σε δημόσια συνεδρίαση στις 10 Ιουνίου 2013, 
ημέρα Δευτέρα και ώρα 14.00 με παρόντα τον αναπλη¬ 
ρωτή Γραμματέα του Ιωάννη Μητροτάσιο, Προϊστάμενο 
της Γραμματείας του Β’ Τμήματος του Συμβουλίου της 
Επικράτειας (η Γ ραμματέας του Συμβουλίου, Προϊσταμέ- 
νη της Διεύθυνσης της Γ ραμματείας του Συμβουλίου της 
Επικράτειας, είχε κώλυμα). Αντικείμενο της συνεδρίασης 
ήταν η εκδίκαση, μετά την παραπεμπτική σε δημόσια 
ακρόαση 14/2012 απόφαση του Συμβουλίου τούτου, της 
πειθαρχικής αγωγής που έχει ασκηθεί από τον Πρύτανη 
του Πανεπιστημίου Αθηνών κατά του Γεωργίου Ντάλλα, 
Επίκουρου Καθηγητή του Τμήματος Φυσικής Αγωγής 
και Αθλητισμού του Πανεπιστημίου Αθηνών, ο οποίος 
κλήθηκε νόμιμα και παραστάθηκε αυτοπροσώπως και 
με τον πληρεξούσιο δικηγόρο του Ευάγγελο Τζωρτζίδη 
(Α..Μ. 28466 ΔΣΑ) που τον διόρισε στο ακροατήριο. 

Αφού άκουσε τον εισηγητή της υποθέσεως Παναγιώτη 
Ρουμπή, Αρεοπαγίτη ο οποίος διάβασε την 14/2012 από¬ 
φαση του Συμβουλίου τούτου, τον εγκαλούμενο και τον 
δικηγόρο του, οι οποίοι αντέκρουσαν το κατηγορητήριο 
(βλ ταυτάριθμο Πρακτικό συνεδριάσεως) και μελέτησε 
τα στοιχεία του φακέλου. 

Σκέφθηκε κατά το νόμο 

Με το από 21-6-2011 έγγραφο του Πρύτανη του Εθνικού 
και Καποδιστριακού Πανεπιστημίου Αθηνών ασκήθηκε 
πειθαρχική δίωξη κατά του τότε λέκτορα και ήδη Επί¬ 
κουρου Καθηγητή του Τμήματος Επιστήμης Φυσικής 
Αγωγής και Αθλητισμού του ως άνω Πανεπιστημίου 
Γ εωργίου Ντάλλα του Χρήστου, για παράβαση του υπη¬ 
ρεσιακού καθήκοντος του (άρθρο 326 του ν. 5343/1932) 
και ειδικότερα ότι κατά το φθινόπωρο του έτους 2007, 
όντας λέκτορας του ΤΕΦΑΑ Αθηνών και διδάσκοντας το 
μάθημα της «Ενόργανης Γ υμναστικής», προέβη σε παρά- 

νομή εξέταση και βαθμολόγηση ορισμένων φοιτητών και 
φοιτητριών με βαθμό επιτυχίας για το εν λόγω μάθημα. 

Από τις καταθέσεις των εξετασθέντων ενώπιον 
του Συμβουλίου τούτου στο ακροατήριο μαρτύρων: 1) 
Σταύρου Τζωρτζή και 2) Χρυσάφης Παλτατζίδου και 
μαρτύρων που εξετάσθηκαν ενώπιον του μέλους του 
Συμβουλίου τούτου Αρεοπαγίτη Παναγιώτη Ρουμπή, ως 
Εισηγητή, όλα τα έγγραφα που υπάρχουν στην πειθαρ¬ 
χική δικογραφία, στα οποία περιλαμβάνεται και η υπ’ 
αριθμ. 346/Α/2011 έκθεση επιθεώρησης ελέγχου των 
επιθεωρητών - ελεγκτών Κωνσταντίνου Κοκολαντωνά- 
κη και Παγώνας Βαρότση Ζορμπά, την από 29-11-2011 
απολογία του εγκαλουμένου ενώπιον του ίδιου ως άνω 
"Εισηγητή και την απολογία του ενώπιον του Συμβουλί¬ 
ου τούτου, προέκυψαν, κατά την κρίση του Συμβουλίου, 
τα ακόλουθα: 

Με το άρθρο 9 παρ. 7 εδ. Γ’ του ν. 2083/1992 «Εκσυγ¬ 
χρονισμός της Ανώτατης Εκπαίδευσης» ορίζεται ότι «Η 
βαθμολογία σε κάθε μάθημα καθορίζεται από το διδά¬ 
σκοντα, ο οποίος υποχρεώνεται να οργανώσει κατά την 
κρίση του γραπτές ή και προφορικές εξετάσεις ή και 
να στηριχθεί σε θέματα ή εργαστηριακές ασκήσεις». Ο 
εγκαλούμενος Γεώργιος Ντάλλας του Χρήστου κατά το 
κρίσιμο χρονικό διάστημα (φθινόπωρο του έτους 2007) 
ήταν λέκτορας στο Τμήμα Επιστήμης Φυσικής Αγωγής 
και Αθλητισμού του Εθνικού και Καποδιστριακού Πα¬ 
νεπιστημίου Αθηνών και ενώ είχε αρχίσει η εξεταστική 
περίοδος δημιουργήθηκε ζήτημα ως προς την εξέταση 
των φοιτητών-φοιτητριών στο μάθημα της ενόργανης 
γυμναστικής, του οποίου υπεύθυνος ήταν τότε ο Επί¬ 
κουρος Καθηγητής Σπυρίδων Καμπιώτης και ειδικότερα 
ως προς την θεωρητική εξέταση, ενώ Διευθυντής του 
Τομέα ήταν ο Καθηγητής Ηλίας Δήμας. Μεταξύ των 
Σπυρίδωνα Καμπιώτη και του εγκαλουμένου οι σχέσεις 
τότε δεν ήταν αρμονικές και ο πρώτος τούτων (Σπυρ. 
Καμπιώτης) δεν ευνοούσε, κατά την ως άνω χρονική 
περίοδο, την εξέλιξη του δευτέρου στην ανώτερη βαθ¬ 
μίδα επιστημονικού προσωπικού εκείνης που μετείχε, 
δηλονότι σε εκείνη του Επίκουρου Καθηγητή. Κάτω απ’ 
αυτές τις συνθήκες και ενώ δεν υπήρχε ο αναγκαίος 
αριθμός Καθηγητών για κάλυψη της εξέτασης στο μάθη¬ 
μα της Ενόργανης Γ υμναστικής, ο εγκαλούμενος χωρίς 
να έχει λάβει τη σχετική άδεια ή συναίνεση του υπευ¬ 
θύνου του εν λόγω μαθήματος Καθητητή Σπ. Καμπιώτη 


προέβη σε θεωρητική εξέταση και μάλιστα προφορικά 
και στη συνέχεια σε ευνοϊκή βαθμολόγηση των φοιτη¬ 
τριών Ελένης Περσία, Παναγιώτας Περιμένη, Μαρίας 
Ντάντου και Χρυσάφης Παλτατζίδου και του φοιτητή 
Γεωργίου Βαγιώτη, παραβαίνοντας έτσι το υπηρεσιακό 
του καθήκον, κατά την ως άνω εξέταση των φοιτητών 
του ΤΕΦΑΑ του Πανεπιστημίου Αθηνών. Το ίδιο είχε 
πράξει και στο παρελθόν και ειδικότερα το Σεπτέμβριο 
του έτους 2002, για το ίδιο ως άνω μάθημα, με την 
τότε φοιτήτρια Γεωργία Πρεβενά, με επακόλουθο τη 
μη ορκωμοσία τότε της τελευταίας. 

Κατ’ ακολουθία όλων των ανωτέρω, το Συμβούλιο 
τούτο άγεται στην κρίση, με ομόφωνη γνώμη του, ότι 
ο εγκαλούμενος με την προπεριγραφείσα συμπεριφο¬ 
ρά του παρέβη με πρόθεση το υπηρεσιακό του καθή¬ 
κον, προβαίνοντας παράνομα σε εξέταση και ευνοϊκή 
βαθμολόγηση ορισμένων φοιτητών και φοιτητριών στο 
μάθημα της Ενόργανης Γυμναστικής στο ΤΕΦΑΑ του 
Πανεπιστημίου Αθηνών, δηλαδή περί του ότι τέλεσε το 
αποδιδόμενο σ’ αυτόν με την αναφερόμενη στην αρχή 
της παρούσας πειθαρχική αγωγή πειθαρχικό παράπτω¬ 
μα και πρέπει να του επιβληθεί ως ανάλογη πειθαρχική 
ποινή, ενόψει της βαρύτητας του παραπτώματος αυτού, 
των συνθηκών κάτω από τις οποίες το τέλεσε κατ’ 
εξακολούθηση και της όλης προσωπικότητας του εγκα- 
λουμένου ως εκπαιδευτικού λειτουργού της ανώτατης 
βαθμίδας εκπαίδευσης, πρόστιμο ίσο με τις αποδοχές 
του δεκαπέντε (15) ημερών. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι ο εγκαλούμενος Γ εώργιος Ντάλλας 
του Χρήστου, Επίκουρος Καθηγητής του Τμήματος Φυ¬ 
σικής Αγωγής και Αθλητισμού του Εθνικού και Καποδι- 
στριακού Πανεπιστημίου Αθηνών τέλεσε το πειθαρχικό 
παράπτωμα που του αποδίδεται με την υπ’ αρ. 14/2012 
απόφαση του Πειθαρχικού αυτού Συμβουλίου και επι¬ 
βάλλει σ’ αυτόν την πειθαρχική ποινή του προστίμου 
ίσου με τις αποδοχές του δεκαπέντε (15) ημερών. 

Κρίθηκε και αποφασίστηκε στην Αθήνα, στις 14 Ιουνίου 
2013 και η απόφαση απαγγέλθηκε σε δημόσια συνεδρί¬ 
αση στις 14 Οκτωβρίου 2013. 

Ο Πρόεδρος 
ΑΘ. ΡΑΝΤΟΣ 

Ο Γραμματέας 
ΙΩΝ. ΜΗΤΡΟΤΑΣΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοριρή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ΙιΙίρ://νννννν.βί.9Γ - β-πιαΝ: ννβόπΐ 38 ίβι·.β 1 @βί. 9 ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 030152431 12130012 * - 














































































